Perlu Ke Buat Rawatan Pemutihan Gigi? Sebelum Itu, Ambil Tahu Risikonya Dahulu

Pernahkah anda terfikir untuk melakukan pemutihan gigi menggunakan produk untuk mendapatkan gigi yang sihat, cantik dan menawan? Walau bagaimanapun, penggunaan produk pemutihan gigi kadangkala akan membawa lebih banyak keburukan daripada kebaikan.

Jarang ada orang yang kisah tentang gigi masing-masing. Malah kebiasaannya, kita tidak terlalu memikirkan mengenai gigi kita. Kita hanya terus makan dan minum tanpa menyedari bahawa kita membentuk tabiat yang boleh memberikan risiko kepada kesihatan gigi.

Baca lebih lanjut tentang Kesihatan Mulut
di sini.

Bagaimana gigi boleh mengalami perubahan warna?

Secara umumnya, terdapat dua faktor utama perubahan warna gigi. Iaitu perubahan warna ekstrinsik dan intrinsik.

Perubahan warna ekstrinsik

Perubahan warna ekstrinsik adalah apabila makanan, minuman, atau amalan merokok mengotorkan gigi anda. Kopi, teh, wain merah, makanan yang mempunyai pewarna, dan tembakau boleh menyumbang kepada jenis pewarnaan ini.

Noda ini menjejaskan bahagian luar gigi anda. Perubahan warna ekstrinsik boleh dirawat dengan menggunakan
ubat gigi
 pemutih yang mensasarkan noda luar gigi.

Perubahan warna intrinsik

Perubahan warna intrinsik adalah disebabakan faktor dari dalam gigi.

Anda mungkin mengalami perubahan warna disebabkan oleh penggunaan ubat, penyakit ketika zaman kanak-kanak, jangkitan, trauma gigi, atau
penuaan
. Perubahan warna intrinsik mungkin perlu diputihkan secara profesional untuk mendapatkan tahap keputihan gigi yang sama, atau lebih baik.

Keinginan untuk mendapatkan gigi yang putih dan menawan mendorong sesetengah individu untuk melakukan pemutihan gigi. Walau bagaimanapun, adakah ia selamat dan perlu?

 Jika ia selamat, bagaimanakan prosedur atau kaedah yang digunakan? Adakah pemutihan gigi mempunyai sebarang kesan jangka panjang terhadap prestasi gigi anda? Jika anda ingin menjadikannya lebih cerah dan lebih putih, anda sebenarnya boleh melakukannya dengan selamat.

Pilihan produk pemutihan gigi

Terdapat banyak kaedah dan produk yang tersedia untuk memutihkan gigi. Anda mungkin keliru mengenai apa yang hendak digunakan dan jenis produk yang selamat. Terdapat tiga kategori umum kaedah pemutihan, iaitu:

dilakukan oleh
doktor gigi

yang diberikan oleh doktor gigi untuk digunakan di rumah

yang diperolehi di kaunter farmasi atau dilakukan di rumah tanpa pengawasan doktor gigi

Anda boleh memilih kaedah tertentu untuk pemutihan gigi berdasarkan satu atau lebih faktor, termasuklah:

jenis perubahan warna yang anda miliki

kos yang terlibat dalam rawatan

kaedah rawatan

umur anda (ini berkaitan dengan kanak-kanak)

sejarah
pergigian
 anda, termasuk tampalan dan
crowning

Anda perlu berbincang mengenai kaedah pemutihan dengan doktor gigi sebelum anda mencuba. Doktor gigi boleh mengesyorkan pelan rawatan yang paling sesuai untuk keperluan anda.

Anda mungkin akan membincangkan beberapa pendekatan yang berbeza untuk memutihkan gigi.

Perlu diingat, masa yang diperlukan untuk memutihkan gigi anda bergantung kepada jenis perubahan warna yang anda miliki dan kaedah yang anda gunakan untuk memutihkan gigi anda.

Produk pemutihan gigi yang boleh didapati di farmasi

Ubat gigi pemutih

Ubat gigi pemutih tidak menggunakan
carbamide peroxide
. Sebaliknya, ubat gigi ini mensasarkan permukaan gigi anda dengan pelbagai bahan, termasuk
abrasive
 dan bahan kimia
blue covarine
.

Ia mungkin mengambil masa yang lebih lama untuk ubat gigi tersebut memberikan kesan, tetapi ubat gigi yang mengandungi
blue covarine
 mungkin berkesan selepas dengan hanya satu kali berusan kerana bahan kimia tersebut menjadikan gigi anda kelihatan lebih putih.

Jalur pemutih

Anda juga boleh membeli jalur pemutih di farmasi untuk gigi anda. Jalur ini mengandungi jumlah hidrogen peroksida yang lebih kecil berbanding daripada produk profesional.

Anda boleh menggunakannya sebanyak satu atau dua kali sehari keatas gigi anda untuk tempoh masa yang ditetapkan seperti yang ditunjukkan oleh pengilang.

Terdapat pelbagai produk jalur pemutih yang boleh didapati, setiap satu dengan kepekatan agen pemutihan yang berbeza-beza.

Benarkah produk pemutihan gigi boleh merosakkan lapisan dentin gigi?

Walaupun produk-produk pemutih gigi (
teeth whitening
) boleh membuat senyuman lebih menarik, penyelidikan terbaharu menunjukkan bahawa produk-produk tersebut mungkin juga menyebabkan gigi menjadi tidak sihat.

Dalam tiga penyelidikan baharu yang dilaksanakan, penyelidik mendapati bahawa hidrogen peroksida, bahan aktif dalam jalur pemutih (
whitening strips
), iaitu salah satu produk pemutih gigi yang boleh diperoleh daripada kaunter, boleh merosakkan tisu dentin yang kaya dengan
protein
 yang terdapat di bawah enamel pelindung gigi.

Penyelidikan yang dilaksanakan di makmal Kelly Keenan, profesor madya dalam bidang kimia di
Stockton University
 di New Jersey, dibentangkan di mesyuarat tahunan the
American Society for Biochemistry and Molecular Biology
 semasa mesyuarat
2019 Experimental Biology
 yang akan diadakan pada April 6 – 9 di Orlando, Florida.

Gigi diperbuat daripada tiga lapisan: enamel gigi luar, lapisan dentin yang mendasari dan tisu penghubung yang menghubungkan akar ke gusi. Kebanyakan kajian jalur pemutihan telah memberi tumpuan kepada enamel gigi, yang mengandungi sedikit protein.

Pasukan penyelidikan Keenan memberi tumpuan kepada lapisan dentin, yang membentuk kebanyakan gigi dan mempunyai tahap protein yang tinggi, yang kebanyakannya adalah
kolagen
.

Hidrogen peroksida dan gigi

Ia terbukti bahawa hidrogen peroksida boleh menembusi enamel dan dentin. Penyelidikan sebelum ini oleh para penyelidik menunjukkan bahawa kolagen dalam lapisan dentin berkurangan apabila gigi dirawat dengan jalur pemutihan.

Pasukan penyelidik cuba mengenalpasti lagi apa yang dilakukan oleh hidrogen peroksida kepada kolagen dan mereka  menggunakan keseluruhan bahagian gigi untuk tujuan kajian dan menumpukan pada kesan hidrogen peroksida terhadap protein.

Dalam penyelidikan baharu yang dijalankan, pasukan penyelidik menunjukkan bahawa protein utama dalam dentin ditukarkan kepada serpihan yang lebih kecil apabila dirawat dengan menggunakan hidrogen peroksida.

Dalam eksperimen tambahan, mereka merawat kolagen tulen dengan menggunakan hidrogen peroksida dan kemudiannya menganalisis protein menggunakan teknik makmal elektroforesis gel yang membolehkan protein untuk divisualisasikan.

Berdasarkan eksperimen tersebut, keputusan penyelidikan mereka menunjukkan bahawa rawatan dengan kepekatan hidrogen peroksida sama seperti yang terdapat dalam jalur pemutihan cukup untuk menghilangkan protein kolagen yang asal, yang mungkin disebabkan oleh pembentukan banyak serpihan yang lebih kecil.

Para penyelidik turut menyatakan bahawa eksperimen mereka tidak menunjukkan sama ada kolagen dan protein lain dalam gigi boleh diperbaharui, oleh itu tidak diketahui jika kerosakan gigi tersebut bersifat kekal atau tidak kekal.

Anda mungkin berkeinginan untuk memiliki gigi yang cantik, putih dan sihat, tetapi anda juga perlu memikirkan kesan sampingan yang mungkin ingin anda hindari.

Walau bagaimanapun, kesemua rawatan pemutihan adalah selamat dan pastikan anda mendapatkan rawatan daripada doktor bertauliah dan menggunakan produk yang diakui keberkesanannya di kaunter farmasi.


5 Cara Mudah Melegakan Pedih Ulu Hati Ketika Mengandung, Jom Amalkan Di Rumah!

Pedih Ulu Hati adalah masalah yang bakal menjadi gangguan kepada ibu mengandung
 pada masa-masa tertentu ketika mereka hamil.

Sebab utamanya adalah kerana perubahan hormon. Sfinkter di bahagian atas perut akan tertutup dengan kemas untuk mengelakkan makanan dan asid perut daripada naik ke esofagus.

Ketika mengandung, hormon progesteron akan menyebabkan otot sfinkter ini lebih cenderung untuk longgar dan makanan dan
asid perut akan mempunyai peluang untuk naik semula ke bahagian esofagus, mengakibatkan rasa pedih ulu hati.

Mujurlah, terdapat kaedah yang selamat dan berkesan untuk menolong wanita mengandung untuk melegakan pedih ulu hati mereka.

#1 Mengawal pemakanan harian untuk elak pedih ulu hati semasa mengandung

Kurangkan saiz hidangan dalam masa yang sama, meningkatkan ketumpatan makanan bukan sahaja
kaedah yang disarankan untuk kurangkan berat badan
, ianya juga berkesan untuk membantu mereka yang mengalami pedih ulu hati.

Ramai ibu mengandung menyangkakan bahawa makan dengan lebih adalah baik untuk pembesaran bayi di dalam rahim.

Makan terlalu banyak akan menyebabkan perut anda tidak mempunyai ruang yang cukup untuk menampung saiz makanan yang anda makan, menyebabkan isipadu makanan itu ternaik ke kawasan esofagus akibat tekanan.

Bahagikan hidangan anda kepada pecahan yang lebih kecil dan berkala untuk memudahkan badan anda untuk menerimanya.

Dengan memastikan diet yang sihat,
anda akan mengatasi pedih ulu hati dan ianya membantu anda untuk mempunyai tabiat pemakanan yang sihat
 sepanjang anda mengandung.

#2 Kunyah gula-gula getah setelah hidangan yang besar

Mengunyah gula-gula getah membantu untuk mengurangkan
rembesan asid perut jadi jika anda terasa seperti kepedihan ulu hati mula datang
, kunyah satu gula-gula getah.

Jika anda tidak inginkan pemanis tiruan dalamnya, kunyah gula-gula getah yang tiada pemanis atau gula.

Anda mungkin berminat:

Awas Jika Anda Ada Alami Sakit Perut Ketika Hamil! Ia Mungkin Tanda Kepada Beberapa Masalah Ini

Gastrik? Ia Bukan Sekadar Angin Dalam Perut, Ini 11 Cara Merawatnya

#3 Cuba terapi urutan untuk elak pedih ulu hati

Kaedah ini akan menenangkan badan anda secara menyeluruh.

Respinya adalah tambahkan 3 hingga 4 titisan
essential oils
 dengan lemon, buah oren dan halia pada satu sudu kecil minyak asas kemudian urutkan pada bahagian dada dan atas belakang.

#4 Cuba rawatan semula jadi untuk atasi pedih ulu hati semasa mengandung

Terdapat 3 jenis rawatan semula jadi dan petua yang digunakan untuk melegakan pedih ulu hati antaranya:

Betik: Betik yang ranum bukan sahaja sedap, malah melegakan pedih ulu hati.

Kacang Badam:
Memakan badam selepas makan akan kurangkan rasa tidak selesa dalam perut
 di samping membekalkan lemak yang sihat dan kalsium.

Madu: Satu sudu madu bercampur susu suam menolong melegakan kepedihan di samping membantu anda untuk tidur.

#5 Ambil ubat anda

Sekiranya kaedah di atas tidak berkesan, masanya untuk anda berjumpa doktor dan dapatkan nasihat mereka.

Rawatan bagi kepedihan ulu hati tidak berbahaya kepada bayi anda
 dan contoh ubatannya adalah proton-pump inhibitors(PPIs) atau H2 blockers.

Hello Health Group
 tidak memberi nasihat perubatan, diagnosis atau rawatan.


Risiko Mastitis Jika Ibu Lepas Bersalin Tak Menyusukan Bayi Dengan Betul!

Apa itu mastitis? Ia jangkitan payudara yang kerap berlaku pada ibu
menyusu badan
. Jom fahami mengenai jangkitan ini serta rawatan mastitis yang boleh dilakukan.

Untuk mendapatkan lebih banyak info tentang Kehamilan, sila dapatkannya
di sini.

Memahami apa itu mastitis

Merupakan jangkitan pada payudara yang sering terjadi setelah
menyusukan anak
 pada beberapa
minggu pertama kelahiran
.

Keadaan ini juga boleh berlaku pada ibu menyusu setelah beberapa bulan
bayi dilahirkan
.

Mastitis berkembang apabila bakteria – biasanya staphylococci atau streptococci – daripada mulut bayi masuk ke
payudara ibu
 melalui puting.

Ini menyebabkan jangkitan dan keradangan di dalam dan sekitar kelenjar yang menghasilkan susu.

Apa itu mastitis: Kenali simptomnya

Jangkitan ini sering menyerang sebelah payudara.

Selain simptom payudara kemerahan, sakit dan bengkak, ibu menyusu juga boleh mengalami gejala seakan flu seperti mempunyai suhu badan tinggi, sakit badan dan menggigil.

Walaupun menyakitkan, tetapi ini bukanlah penyelesaian untuk bercerai susu –
wean off
. Anda masih perlu memastikan payudara kosong dan membiarkan bayi menghisap adalah cara terbaik.

Jangan risau, kami akan kongsikan dengan anda cara rawatan mastitis yang boleh membantu.

Apa itu mastitis: Ini puncanya

Mastitis adalah pembengkakan tisu payudara yang disebabkan oleh jangkitan atau susu yang tersisa pada tisu susu – susu stasis.

Susu stasis berlaku kerana beberapa sebab seperti
bayi tidak melekap (latching) pada payudara
 dengan betul semasa menyusu.

Jika tidak dirawat, mastitis tidak berjangkit boleh berkembang menjadi mastitis berjangkit. Ini mungkin disebabkan oleh bakteria yang menjangkiti sisa susu tertinggal pada tisu payudara.

Mastitis berjangkit boleh berkembang jika bakteria masuk ke saluran susu. Ini mungkin kerana saluran susu tersumbat atau
puting luka
 mahupun sakit.

Manakala bagi wanita tidak menyusu, menindik puting juga boleh menjadi puncanya.

Baca juga:

Mastitis tidak berjangkit?

Untuk merawat apa itu mastitis tidak berjangkit, beberapa teknik rawatan di rumah boleh dilakukan seperti:

Mendapatkan rehat secukupnya

Minum air secukupnya

Gunakan ubat penahan sakit seperti paracetamol atau ibuprofen – untuk mengurangkan kesakitan dan demam. Jangan mengambil aspirin kerana ia tidak selamat diambil semasa
menyusu badan

Elakkan memakai pakaian atau bra ketat

Gunakan mampatan sejuk seperti bungkusan kacang pis sejuk beku yang dibalut kain selepas menyusu untuk kurangkan kesakitan dan bengkak

Mastitis berjangkit?

Bagi rawatan mastitis berjangkit, ia perlu dirawat menggunakan kombinasi teknik di atas bersama
penggunaan ubat antibiotik
 – untuk merawat jangkitan disebabkan bakteria.

Jika menyusu badan, doktor akan memberikan preskripsi ubat oral yang selamat digunakan.

Sejumlah kecil antibiotik boleh memasuki susu ibu dan boleh menyebabkan
bayi mudah meragam
, gelisah atau
pergerakan usus cair
 dan lebih kerap.

Kesan apa itu mastitis biasanya bersifat sementara dan akan hilang setelah mengambil antibiotik. Ia juga tidak berbahaya kepada bayi.

Namun bagi kes
jangkitan bakteria rintang antibiotik
 mungkin sukar diubat. Ia mungkin memerlukan beberapa ubat antiobiotik dan probiotik preskripsi.

Mastitis perlu dirawat segera untuk mencegah komplikasi serius seperti abses payudara – pengumpulan nanah yang menyakitkan.

Meneruskan penyusuan

Anda sudah faham apa itu mastitis dan pastinya mula timbul keraguan, tidak bahaya ke menyusu.

Walaupun kesakitan dialami akan menyebabkan anda tidak mahu menyusukan bayi, tetapi amat penting untuk meneruskannya, untuk:

Mengeluarkan susu tersisa pada payudara

Mengatasi simptom mastitis lebih cepat

Mencegah mastitis menjadi lebih serius

Susu mungkin lebih masin daripada biasa tetapi masih selamat diminum bayi.

Sebarang bakteria dalam susu akan diserap oleh
sistem penghadaman bayi
 dan ia tidak berbahaya serta tidak akan menimbulkan masalah.

Rawatan mastitis

Setelah mengetahui apa itu mastitis, pastinya anda ingin mengetahui cara untuk mengatasi simptom yang dialami.

Berikut cara yang boleh dicuba:

Kosongkan payudara yang dijangkiti dengan kerap, sama ada dengan menyusukan bayi atau
mengepam susu
.
 Jika perlu, pam susu antara sesi penyusuan

Kerapkan penyusuan daripada payudara terjejas

Urut payudara untuk ‘melepaskan’ sebarang penyumbatan

Pastikan bayi berada pada
posisi penyusuan
 dan teknik lekapan yang betul

Tuam payudara dengan air suam untuk mengurangkan bengkak bagi memudahkan bayi menyusu

Tukar
posisi penyusuan
 untuk
menghilangkan penyumbatan

Ibu perlu mendapatkan rehat secukupnya dan makan dengan seimbang

Pastikan payudara yang dijangkiti kosong selepas menyusu dengan mengepam baki susu.

Dalam masa yang sama, jangan biarkan payudara sebelah lagi menjadi terlalu penuh atau ia turut boleh dijangkiti mastitis.

Apa itu mastitis: Langkah pencegahan

Terdapat beberapa cara untuk mengurangkan risiko anda daripada mengalami mastitis, seperti:

Pastikan susu dikeluarkan sepenuhnya
semasa penyusuan

Membiarkan bayi mengosongkan payudara sebelum beralih kepada payudara lain

Menukar posisi penyusuan

Memastikan bayi melekap dengan betul ketika menyusu

Sekiranya anda menyusukan bayi dan kerap mendapat mastitis berulang, ia mungkin disebabkan masalah dengan posisi penyusuan dan teknik lekapan (
latching
) bayi.

Sebaiknya, dapatkan rundingan daripada pakar penyusuan bayi untuk bantuan.


Pembersih Tangan Mungkin Berbahaya pada Anak Anda

Kemungkinan kanak-kanak yang menjilat sedikit pembersih tangan pada tangan mereka tidak mungkin akan menjadi sakit, tetapi sekiranya terminum dalam jumlah yang banyak, ia akan berisiko untuk keracunan alkohol. Ibu bapa dan pihak sekolah diberi amaran tentang masalah yang kian berleluasa apabila budak kecil mengalami keracunan selepas terminum pembersih tangan yang mengandungi alkohol.

Pembersih tangan yang mengandungi alkohol amat berguna dan merupakan langkah penting untuk mencegah kebanyakan jangkitan bakteria dan virus dengan beberapa pengecualian. Ia digunakan untuk melindungi kanak-kanak daripada kuman, tetapi apabila disalah gunakan, pembersih tanpa bilas ini boleh mengakibatkan kemudaratan.

Apakah yang kita tahu tentang pembersih tangan?

Pembersih tangan kelihatan cerah di dalam botol yang berwarna. Ia boleh dicampur dengan bahan yang berkilauan, bau seperti gula-gula getah, lemonade dan vanila. Pembungkusan seperti ini menjadikan ia sangat menarik kepada kanak-kanak. Meminumnya walaupun sedikit boleh meracuni kanak-kanak. Ia adalah seperti minum satu atau dua gelas minuman keras. Kita mungkin tidak mempunyai masalah membekalkan anak kita dengan pembersih tangan di dalam beg sekolahnya. Tetapi, kebanyakan pembersih tangan mengandungi lebih daripada 60% ethyl alkohol, iaitu kepekatan alkohol yang lebih kuat berbanding minuman keras yang biasa. Sebagai perbandingannya, wain dan bir mengandungi kira-kira 10-15% dan 10-15% alkohol, setiap satu daripadanya.

Disebabkan saiznya yang kecil, kanak-kanak adalah lebih sensitif terhadap keracunan alkohol berbanding orang dewasa. Mereka mungkin terhantuk, kelihatan mengantuk atau muntah. Alkohol juga boleh menyebabkan tahap gula di dalam darah menurun dengan mendadak membawa kepada sawan dan koma.

Bagaimanakah orang dewasa boleh mencegah keracunan pembersih tangan?

Pembersih tangan selalunya terdapat di dalam senarai barang bekalan sekolah. Kebanyakan orang dewasa tidak mengetahui bahawa pembersih tangan mengandungi alkohol yang banyak atau jenis alkohol yang boleh membawa kepada keracunan. Walaupun membasuh tangan dengan sabun dan air adalah digalakkan, adalah dipercayai membasuh tangan dengan pembersih tangan yang mengandungi alkohol adalah pilihan terbaik untuk menjaga kebersihan tangan. Sekiranya anda ingin membeli pembersih tangan kepada anak anda, ia mungkin lebih baik untuk menggunakan jenama yang tidak mengandungi alkohol atau hanya memberikan pengelap tangan sahaja.

Pastikan kanak-kanak menggunakan pembersih tangan ini dengan betul di bawah pengawasan orang dewasa. Ini boleh membantu mencegah sebarang masalah. Untuk menggunakan pembersih tangan dengan betul, gunakan satu atau dua pancut atau pam. Gosokkan kedua-dua tangan dengan pantas, di depan dan belakang, di celah jari, sekitarnya dan di bawah kuku sehingga tangan kering. Orang dewasa haruslah meletakkan pembersih tangan di tempat yang selamat dan tidak boleh dicapai kanak-kanak. Pengawasan ibu bapa atau guru adalah penting semasa menggunakan produk pembersih tangan, terutamanya kepada kanak-kanak yang lebih besar yang berkemungkinan menyalahgunakan produk ini sepanjang sesi persekolahan.


Hidung Tersumbat Buat Bayi Tidak Mahu Menyusu? Ini Cara Rawatan Di Rumah

Ketidakselesaan yang disebabkan oleh masalah hidung bayi tersumbat adakalanya membuatkan anak tidak mahu menyusu dan sukar tidur. Ada ke kaedah rawatan untuk mengatasi masalah ini?

Masalah hidung bayi tersumbat

Situasi hidung tersumbat  atau
nasal congestion
adalah perkara biasa untuk berlaku kepada bayi. Keadaan ini umumnya tidak mendatangkan risiko bahaya, cuma ia akan menyebabkan bayi berasa tidak selesa.

Keadaan hidung bayi tersumbat ini berlaku apabila saluran darah dan tisu di rongga hidung berisi terlalu banyak cecair. Ia boleh menyukarkan bayi untuk tidur dan menimbulkan masalah seperti
jangkitan sinus (sinusitis)
.

Bayi yang berdepan masalah ini mungkin akan mengalami
kesukaran untuk menyusu
.

Simptom dan punca hidung bayi tersumbat

Bayi yang mengalami hidung tersumbat mungkin akan mengalami gejala seperti:

Lendir/hingus hidung tebal

Hingus berubah warna

Berdengkur atau pernafasan berbunyi semasa tidur

Sniffling
– bernafas dengan cepat dan berulang kali

Batuk

Kesukaran untuk menyusu
 kerana hidung tersumbat menyukarkan pernafasan semasa menghisap

Faktor yang mungkin menjadi punca kepada masalah hidung bayi tersumbat termasuklah:

Alahan

Virus, termasuk selesema

Udara kering

Kualiti udara yang buruk

Deviated septum
–
ketidaksejajaran dinding nipis (septum hidung) yang memisahkan kedua-dua lubang hidung, menjadikan satu saluran hidung lebih kecil

Kaedah rawatan untuk hidung bayi tersumbat

Oleh sebab anda tidak boleh memberi bayi dan kanak-kanak sebarang ubat selesema, pastinya kaedah rawatan di rumah yang mudah boleh membantu memberikan kelegaan kepada mereka daripada keadaan hidung tersumbat dan berair ini.

Ubat titis hidung dan alat penyedut

Salah satu kaedah rawatan yang selamat dan berkesan untuk membantu mengatasi masalah hidung tersumbat yang dialami anak adalah dengan menggunakan
semburan air garam atau ubat titisan hidung
.

Produk ini boleh dibeli di farmasi atau kedai ubat tanpa memerlukan preskripsi.

Jika anda menggunakan ubat titisan hidung, letakkan dua titisan ubat pada setiap lubang hidung untuk melonggarkan hingus di dalamnya. Kemudian gunakan alat sedutan dengan segera untuk menyedut air garam dan hingus.

Anda juga boleh meletakkan tuala gulung di bawah bahagian bahu bayi untuk memudahkan anda memegang kepala mereka. Ini bagi memastikan titisan air dapat masuk ke hidung.

Picit alat penyedut sebelum anda meletakkannya pada hidung bayi. Dengan cara ini, apabila anda melepaskannya, ia akan menyedut keluar hingus atau lendir daripada dalam hidung.

Tetapi jika anda menekan alat penyedut ketika sudah berada dalam lubang hidung, ia akan mengeluarkan angin yang hanya akan mendorong hingus dan lendir untuk masuk lebih jauh ke dalam rongga hidung.

Picit keluar lendir yang berada di dalam alat penyedut ke atas tisu.

Lakukan kaedah rawatan ini dalam tempoh 15 minit sebelum
menyusukan si manja
 dan sebelum waktu tidur. Ini akan membantu mereka untuk bernafas dengan lebih mudah ketika penyusuan badan atau
menyusu botol
, mahupun semasa tidur.

Ketika memilih larutan air garam, perhatikan dengan betul. Ini kerana terdapat beberapa larutan air garam yang mungkin mengandungi ubat. Anda disarankan untuk tidak memilih larutan air garam dengan ubat.

Titisan air garam biasa sudah berfungsi dengan baik untuk si manja. Cuma pastikan anda mencuci dan mengeringkan alat penyedut setiap kali selepas penggunaannya.

Alat pelembap udara

Kaedah rawatan lain dalam mengatasi hidung bayi tersumbat adalah dengan menambahkan kelembapan ke udara. Ia dapat mengelakkan lendir mengering di dalam hidung bayi anda.

Cara mudah menambahkan kelembapan adalah dengan menggunakan alat pelembap udara (
humidifier
).

Penggunaan alat pelembap yang akan melepaskan wap sejuk ke dalam bilik biasanya adalah selamat, selagi anda menjauhkannya daripada capaian si manja.

Tetapi ketika anda berada bersama bayi, seperti saat bermain atau
semasa menidurkan mereka
, letakkan alat tersebut dalam jarak yang cukup dekat agar wap tersebut sampai kepada si manja.

Untuk mengelakkan pertumbuhan kulat atau bakteria, tukar air di dalam alat pelembap udara ini setiap hari. Cuci dan keringkan penyejatnya mengikut arahan pengeluar.

Penggunaan ubat dan
vapor rub

Kebanyakan ubat selesema adalah tidak selamat untuk digunakan kepada bayi dan kanak-kanak di bawah usia 4 tahun.

Manakala
vapor rub
 pula selalunya akan mengandungi
menthol,

eucalyptus
 atau
kapur barus
 yang berisiko mendatangkan bahaya kepada anak di bawah usia 2 tahun.

Malah,
American Academy of Pediatrics
 (AAP) mengesyorkan untuk ibu bapa berbincang dengan pakar pediatrik sebelum memberikan sebarang ubat selesema kepada
kanak-kanak berusia antara 4 hingga 6 tahun
.

Ini kerana masih tiada bukti penggunaan ubat tersebut akan dapat mengurangkan simptom selesema pada anak, bahkan, ia berpotensi mendatangkan bahaya.

Langkah pencegahan

Malangnya, masalah hidung bayi tersumbat atau berair adalah sebahagian daripada proses tumbesaran mereka dan tiada apa yang boleh anda lakukan untuk mencegahnya.

Namun, anda boleh meminimumkan risiko dengan
kerap mencuci tangan
 anda dan si manja. Serta pastikan individu lain yang ingin bersentuhan dengan bayi anda turut melakukan perkara sama.

Tindakan ini sekurang-kurangnya boleh memastikan si kecil terhindar daripada jangkitan.

Pemeriksaan doktor

Hidung tersumbat adalah masalah biasa untuk berlaku kepada bayi dan kanak-kanak. Adakalanya ia disebabkan persekitaran dan faktor genetik. Kaedah rawatan di rumah adalah cukup untuk mengatasi keadaan ini.

Pun begitu, jika keadaan anak tampak semakin teruk sehingga mereka tidak mahu menyusu atau wujud sebarang perkara yang membimbangkan, segera bawa anak untuk mendapatkan pemeriksaan doktor.


Ketersediaan Kemudahan Untuk Warga Tua: Adakah Malaysia Cukup Bersedia

Menjelang tahun 2030, populasi warga tua di Malaysia akan meningkat sebanyak 15 peratus iaitu sebanyak 5.6 juta orang dan kadar peningkatan ini adalah disebabkan faktor perubahan perkhidmatan dan kemudahan kesihatan yang semakin maju berbanding 50 tahun yang lepas. Perkhidmatan kesihatan yang berkualiti dan bertambah baik telah meningkatkan jangka hayat individu untuk hidup lebih lama; jangka hayat wanita meningkat kepada 67 tahun manakala bagi golongan lelaki meningkat kepada 72 tahun. Persoalannya, adakah negara kita bersedia kearah pertambahan populasi warga tua dengan perancangan polisi yang lebih inklusif dan terarah, kemudahan dan fasiliti yang mesra warga tua serta tenaga mahir dalam pengurusan kebajikan kelompok ini?

Secara umumnya, warga tua adalah kelompok individu yang berumur 60 tahun dan keatas berpandukan takrifan yang dibuat di
 ‘World Assembly on Ageing 1982’
 di Vienna, Austria. Kerajaan Malaysia turut menggunakan takrifan ini dalam merangka segala dasar dan perancangan bagi kesejahteraan warga tua di negara ini. Terdapat beberapa dasar khusus yang telah dirangka untuk kesejahteraan warga tua antaranya Dasar Warga Tua Kebangsaan dan Dasar Kesihatan Warga Emas Negara.

Dasar Warga Tua Kebangsaan

Antara objektif utama pelaksanaan dasar ini adalah untuk meningkatkan kehormatan dan martabat diri warga tua, memajukan potensi warga tua agar terus aktif dan produktif serta menggalakkan pewujudan kemudahan tertentu untuk menjamin penjagaan dan perlindungan mereka. Berpandukan pelan tindakan yang dirancang dalam dasar ini, terdapat beberapa penumpuan khusus untuk menjamin kesejahteraan, kebajikan dan kelangsungan mereka untuk terus dihargai sebagai anggota kelompok masyarakat. Berikut adalah pelan tindakan mengikut penumpuan khusus terhadap isu-isu tertentu:

Pendidikan:

 Kemudahan pendidikan dan latihan untuk warga tua mengembangkan potensi mereka ke tahap yang optimum; penyediaan kurikulum pendidikan kekeluargaan untuk generasi muda.

Pekerjaan:

 Sumbangan warga tua kepada pembangunan negara berdasarkan pengalaman dan kemahiran setiap individu selain dapat menjana pendapatan dan mensejahterakan kehidupan.

Penyertaan:

 Penglibatan dan peranan warga tua bersama-sama kelompok komuniti melalui aktiviti kekeluargaan dan pertubuhan kemasyarakatan.

Riadah:

 Kemudahan riadah yang bersesuaian disediakan untuk warga tua dia kawasan perumahan, taman rekreasi dan pusat sukan.

Pengangkutan:

 Sistem pengangkutan awam yang mesra warga tua dengan penyediaan kemudahan yang memudahkan pergerakan mereka.

Perumahan:

 Rumah kediaman sedia ada atau yang akan dibina perlu mengambil kira kemudahan yang dapat memudahkan kehidupan warga tua tanpa berhadapan dengan situasi yang sukar.

Sistem sokongan bagi keluarga:

 Kewujudan sistem sokongan bagi keluarga menjadi keutamaan agar mereka terus dapat hidup bersama dengan ahli keluarga. Ini termasuklah insentif bagi ahli keluarga yang terlibat dalam menjaga warga tua.

Kesihatan:

Kemudahan perubatan dan kesihatan disediakan untuk warga tua untuk menjamin penjagaan kesihatan yang menyeluruh.

Keselamatan sosial:

 Skim keselamatan sosial yang komprehensif perlu disediakan untuk menjamin masa hadapan mereka.

Media:

 Media memainkan peranan yang penting dalam memberikan kesedaran berkaitan warga tua kepada setiap lapisan masyarakat.

Penyelidikan dan pembangunan:

 kajian perlu dilaksanakan untuk mendapatkan maklumat yang lebih tepat agar perancangan dapat dilaksanakan dengan lebih teratur dan tertumpu untuk kesejahteraan warga tua.

Sehingga kini, terdapat beberapa usaha yang dijalankan oleh pihak kerajaan mahupun badan bukan kerajaan dan swasta bagi mengelakkan sebarang kejadian pengabaian warga tua daripada berlaku. Ini termasuklah penyediaan pusat jagaan, pusat jagaan harian, bantuan kewangan untuk tujuan sara hidup, kemudahan perubatan, khidmat penjagaan dan bantuan di rumah dan khidmat bimbingan dan kaunseling.

Pusat Jagaan

Di pihak kerajaan melalui Jabatan Kebajikan Masyarakat telah menubuhkan dua jenis pusat jagaan untuk warga tua yang terabai iaitu Rumah Seri Kenangan dan Rumah Ehsan. Rumah Seri Kenangan adalah untuk penjagaan warga tua yang terbiar manakala Rumah Ehsan pula khusus untuk penjagaan warga tua terbiar yang sakit terlantar. Kemudahan yang tersedia di pusat jagaan ini termasuklah perlindungan, kemudahan perubatan, bimbingan dan kaunseling, cara pulih kerja, selain kemudahan riadah dan beribadat.

Pusat Jagaan Harian

Bagi waris yang bekerja, pusat jagaan harian berperanan menjaga warga tua agar aspek kebajikan sentiasa terjaga dan mereka tidak rasa seperti diabaikan. Pusat jagaan akan mengisi masa warga tua dengan pelbagai aktiviti yang bermanfaat seperti senaman dan riadah, pemeriksaan kesihatan, kaunseling dan aktiviti kumpulan sokongan. Mereka juga dapat berinteraksi dengan warga yang lain disamping meningkatkan kemahiran mereka melalui aktiviti harian yang dijalankan.

Bantuan Alat Tiruan

Bantuan alat tiruan atau alat sokongan turut disediakan oleh Jabatan Kebajikan Masyarakat bagi warga tua atau OKU yang tidak berkemampuan seperti kaki palsu, callipers, tongkat tangan, kerusi roda, tangan palsu, alat pendengaran, cermin mata khas atau peralatan-peralatan sokongan yang disarankan oleh doktor.

Bantuan kewangan

Bantuan bulanan untuk tujuan sarahidup warga tua turut disediakan oleh Jabatan Kebajikan Masyarakat bagi mereka yang layak berpandukan penilaian pegawai Jabatan Kebajikan Masyarakat mengikut kriteria-kriteria tertentu. Bagi warga tua yang terlantar dan dijaga oleh warisnya, bantuan bulanan sebanyak RM300 turut diberikan kepada mereka bagi mengurangkan beban tanggungan menjaga warga tua yang terbabit berdasarkan kriteria-kriteria yang telah ditetapkan.

Kemudahan penjagaan kesihatan

Kementerian Kesihatan Malaysia (KKM) turut memainkan peranan membantu Jabatan Kebajikan Masyarakat melalui sektor perubatan dan penjagaan kesihatan warga tua. Inisiatif yang dijalankan oleh KKM antaranya pengecualian caj pendaftaran pesakit luar sebanyak RM1 di semua klinik dan hospital milik kerajaan, pengecualian caj pendaftaran rawatan pakar dan pengurangan caj pesakit kelas 3 sebanyak 50 peratus dengan bayaran maksimum sebanyak RM250 bagi setiap kemasukan. Jabatan Kerja Sosial Perubatan di hospital-hospital kerajaan turut membiayai kos rawatan yang tidak dibekalkan oleh hospital kerajaan bagi warga tua yang tidak berkemampuan. Agensi bantuan lain yang turut membantu caj perubatan bagi mereka yang tidak berkemampuan termasuklah Tabung Bantuan Perubatan KKM, Yayasan Kebajikan Negara, Jabatan Kebajikan Masyarakat, Baitulmal, Lembaga Zakat Negeri, MAKNA dan Tabung Kebajikan Perubatan Malaysia.

Khidmat bantuan dan penjagaan di rumah

Inisiatif ini telah mula diperkenalkan oleh Jabatan Kebajikan Masyarakat melalui khidmat sukarelawan bagi membantu keluarga warga emas yang memerlukan sokongan sosial dalam aspek penjagaan. Sukarelawan terlatih akan membantu menjalankan urusan harian seperti pembersihan kawasan kediaman, penjagaan kesihatan dan menemani mereka setiap hari.

Pihak swasta turut memainkan peranan dalam sektor penjagaan warga tua di rumah. Baru-baru ini, satu aplikasi perkhidmatan penjagaan warga emas telah dilancarkan di Malaysia pada 14 Februari 2019 yang dikenali sebagai Homage. Perkhidmatan berbayar ini menyediakan khidmat penjagaan diri, penyediaan makanan, pemakanan, pergerakan, senaman, peringatan berkaitan ubat-ubatan dan servis peribadi yang lain untuk kemudahan keluarga dan kesejahteraan warga tua.

Khidmat bimbingan dan kaunseling

Bagi warga emas yang mempunyai masalah psikososial, mereka boleh mendapatkan khidmat bantuan bimbingan dan nasihat daripada kaunselor bertauliah daripada pelbagai agensi dan jabatan kerajaan seperti hospital dan klinik kerajaan, Jabatan Kebajikan Masyarakat serta badan-badan bukan kerajaan yang lain.


Tidak Perlu Krim Pemutih, Makan Saja 10 Buah-Buahan Ini Untuk Kulit Cantik! #StayAtHome

Faktor-faktor yang mempengaruhi kulit cantik bergantung kepada apa yang kita guna dan apa yang kita makan. Anda boleh mendapat kulit yang menawan, lembut dan lembap daripada apa yang anda makan tanpa menggunakan solekan. Sebagai contoh, pemilihan jenis buah-buahan untuk dimakan boleh menjadi satu sumber yang baik untuk kulit yang lebih menawan memandangkan khasiat buah-buahan tersebut mempunyai vitamin yang baik untuk kesihatan kulit.

Vitamin C adalah salah satu sumber yang penting untuk meningkatkan paras antioksidan manakala vitamin A menghalang proses penuaan dan kemunculan jerawat.

Vitamin E pula menghalang kekeringan kulit, Vitamin B3 untuk merawat kerosakan yang berpunca daripada sinar matahari dan pigmentasi manakala vitamin K berperanan untuk menghilangkan bintik-bintik hitam dan parut.

Dibawah merupakan 10 jenis buah-buahan dengan khasiat buah-buahan yang sangat membantu untuk mendapatkan kulit cantik :

1. Lemon

Lemon kaya dengan vitamin C
, bahan antioksida yang sangat berkesan yang membantu menyingkirkan toksin daripada tubuh badan dan melindungi badan daripada kerosakan akibat sinar UV dan pigmentasi melampau.

Antara khasiat buah-buahan seperti lemon ini ialah menganjalkan dan mencerahkan kulit selain membersihkan kulit anda dengan lebih dalam.

Oleh itu, anda disarankan untuk makan lemon sekiranya anda mengalami pigmentasi yang tidak rata, bintik-bintik hitam dan parut akibat jerawat. Barulah kulit cantik.

2. Betik

Khasiat buah-buahan seperti B=betik mengandungi vitamin A, C, B, folat, asid pantothenik dan mineral seperti magnesium dan potassium.

Enzim seperti papain dan chymopapain membantu menghalang kerosakan kulit yang disebabkan oleh radikal bebas dan juga sifat antibakteria.

Betik juga baik untuk merawat pelbagai masalah kulit
 yang lain seperti ketuat, eczema,
corns
dan tuberkula kulit.

3. Avokado

Avokado mengandungi kandungan yang tinggi bagi kandungan lemak sihat, serat makanan, vitamin E, A, C, K, B6, niacin, folat dan asid pantothenik.

Khasiat buah-buahan avokado juga kaya dengan lutein dan zeaxanthin
 yang menggalakkan penuaan sihat dengan melindungi kulit daripada sinar UV. Lemak sihat yang terkandung dalam avokado membantu keanjalan kulit, mengurangkan keradangan dan mempercepat penyembuhan luka.

4. Oren

Oren mengandungi kandungan vitamin C yang tinggi dengan setiap 100 gram oren mengandungi 54 miligram vitamin C.

Melalui kandungan antioksidan,
 oren membantu menghalang kerosakan akibat sinar UV
, kerosakan DNA, kerosakan oksidatif, mengurangkan keradangan serta membantu sintesis kolagen. Oren banyak membantu untuk mendapatkan kulit yang cantik.

5. Tembikai

Dengan peratusan kandungan air yang tinggi, ianya membantu tubuh badan anda untuk kekal hidrat.

92% daripada kandungan tembikai terdiri daripada air, 7.55% adalah karbohidrat dan 0.4% adalah kandungan gula dan serat.

Tembikai mengandungi vitamin C, A, B1 dan B6, carotenoids, flavonoids dan lycopene dengan kandungan sifar lemak dan tanpa kolesterol.

Tembikai juga kaya dengan asid amino dan lycopene
 yang membantu anda untuk mendapatkan kulit cantik dan sihat.

6. Timun

Timun terkenal dengan fungsinya yang menghidratkan dan melembapkan kulit. Timun mengandungi kandungan air yang tinggi yang memberikan kesan penyejukan kepada tubuh badan dengan sifat antioksidannya.

Timun juga kaya dengan serat diet
. Banyak kan khasiat buah-buahan seperti timun ini.

7. Mangga

Mangga turut tersenarai didalam jenis buah-buahan yang baik untuk kulit disebabkan oleh mangga mengandungi kandungan vitamin A, E, C dan K, flavonoids, polyphenolics, beta-karotena dan xanthophylls.

Mangga juga membantu melindungi kulit dan tubuh badan anda daripada kerosakan DNA
 dan keradangan.
‘Body butter’
 yang terbuat daripada mangga turut menunjukkan sifatnya dalam penyembuhan luka.

8. Delima

Buah delima kaya dengan folat dan mineral
 seperti kalsium, magnesium, fosforus, potassium dan vitamin C dan K.

Bukan sahaja bijinya memberi manfaat, malahan kulit dan mebran delima kaya dengan antioksida; yang membantu melindungi kulit daripada sinar UV dan pigmentasi kulit.

Khasiat buah-buahan seperti vitamin C yang terdapat dalam buah ini juga menyokong sistem imun untuk menjadi lebih kuat dan membantu sebarang cela untuk sembuh dengan baik.

9. Pisang

Pisang kaya dengan serat diet, vitamin A, C, K, E dan folat, dan mineral yang lain seperti magnesium, fosforus, kalsium dan potassium.

Pisang mempunyai bahan antioksida dan antimikrob manakala kulit pisang berkesan dengan baik dalam menghilangkan parut akibat jerawat.

Kandungan potassium yang tinggi didalam buah pisang membantu melembapkan dan menghidratkan kulit dan menjadikannya kelihatan lebih muda.

10. Epal

Epal membantu membuang radikal oksigen bebas yang berbahaya dengan vitamin A dan C, kalium, magnesium, kalsium dan serat pemakanan.

Kulit epal turut kaya dengan kandungan antioksidan
 dan digalakkan untuk makan epal bersama-sama dengan kulitnya.

Malic acid
 daripada epal juga menggalakkan keanjalan dan keremajaan kulit dan memberikan perlindungan terhadap kegelapan kulit. Barulah kulit cantik menawan.

Kesimpulan

Terdapat banyak pilihan buah-buahan lain yang mengandungi khasiat buah-buahan seperti vitamin yang diperlukan untuk kesihatan kulit dan kulit cantik. Ini termasuklah buah kiwi, strawberi, bluberi, limau gedang dan jambu batu.

Sayur-sayuran seperti kacang pea, brokoli,
Brussel sprouts
, kobis bunga dan kale juga meberikan anda vitamin C daripada pemakanan anda sekiranya anda lebih menyukai sayur-sayuran berbanding buah-buahan.


Betul Ke Makanan Tertentu Boleh Buat Cepat Hamil? Baca Perkongsian Pakar Nutrisi Ini!

Makanan untuk cepat hamil? Betul ke ada? Kita selalu baca dan dengar tentang diet dan keperluan untuk wanita ketika
hamil
, dalam pantang atau selepas bersalin. Nutrisi dan pemakanan juga
penting untuk wanita yang sedang cuba mendapatkan anak
 bagi memelihara kesihatan ibu dan melahirkan bayi yang sihat.


Duduk Rumah Semasa PKP Tidak Lagi Bosan Jika Lakukan 5 Aktiviti Ini!

Untuk mendapatkan lebih banyak info tentang coronavirus di Malaysia, sila dapatkannya di sini.

Penularan wabak COVID-19 di negara kita ketika ini berada pada tahap yang membimbangkan
. Untuk rekod, lebih 1,600 kes dan 17 kematian akibat virus korona baharu ini telah dicatatkan.

Disebabkan itu, Perdana Menteri Malaysia, Tan Sri Muhyiddin Yassin telah mengeluarkan
 Perintah Kawalan Pergerakan (PKP) yang bermula 18 Mac 2020 sehingga 31 Mac 2020
.

Tujuan perintah ini dijalankan adalah memutuskan rantaian jangkitan wabak ini dari terus berleluasa. Ia adalah satu tindakan murni kerajaan dalam usaha melawan pandemik yang melanda dunia ketika ini.

Pun begitu, ramai orang awam yang mengadu dan merungut ‘mati kutu’ di media sosial akibat PKP ini. Mengapa perlu begitu?

Sebenarnya, terdapat banyak aktiviti semasa kuarantin yang kalian boleh buat untuk mengisi masa lapang di rumah. Sila teruskan pembacaan untuk tahu lebih lanjut!

Aktiviti semasa kuarantin yang boleh dibuat

Tidak dinafikan, duduk di rumah sepanjang tempoh kuarantin ini sangat membosankan. Manakan tidak, kita tidak boleh lagi keluar untuk bekerja, berekreasi, bersukan atau berjumpa dengan teman-teman.

Namun, inilah yang wajar kita lakukan ketika ini. Daripada terus mengadu atau merungut,
 apa kata kita jadikan tempoh kuarantin ini sebagai satu waktu untuk meluangkan lebih banyak masa bersama ahli keluarga.
 Banyak aktiviti semasa kuarantin yang kalian boleh buat, antaranya:

#1. Membaca bahan ilmiah yang berkualiti

Membaca adalah jambatan ilmu. Oleh itu, apa kata anda isi masa lapang dengan membaca lebih banyak bahan ilmiah ketika ini? Kami di Hello Doktor banyak menyediakan artikel menarik untuk dibaca!

Jika sudah terlalu bosan dengan berita mengenai COVID-19
, tidak salah untuk lari topik seketika dengan membaca novel cinta, cerita seram atau macam-macam lagi genre bacaan, bergantung kepada minat masing-masing.

Mana tahu selepas habis tempoh kuarantin ini, kita dapat berubah menjadi masyarakat yang gemar membaca?

#2. Memasak resipi baharu bersama keluarga

Boring time LOCKDOWN tak boleh nak ngopi? Jom kita ngopi kat umah je.
kami nak share utk Ayah2, Ibu2 serta bujang2 yg Coffee Addict utk buat kopi sedap setaraf kedai.

Ini adalah Resei kopi popular Korea 'DALGONA COFFEE'
pic.twitter.com/vrJrOaGIGK

— FoodPornMalaysia (@MalaysianFoods)
March 19, 2020

Baru-baru ini, telah tular di media sosial mengenai kopi dalgona yang sangat sedap dan mudah untuk dibuat. Adakah kalian sudah cuba resipi kopi yang menyelerakan ini?

Jika belum, ini adalah masa yang sangat sesuai untuk mencubanya! Anda bukan penggemar kopi? Tiada masalah, terdapat banyak lagi resipi baharu yang boleh dicuba untuk mengisi masa lapang.

Untuk lebih seronok, ajaklah satu keluarga sama-sama memasak di dapur bagi menceriakan suasana!

#3. Menonton rancangan kegemaran ketika kuarantin

Tahukah anda bahawa syarikat penyiaran swasta seperti Astro, Tonton dan Iflix telah memberi akses untuk menonton secara percuma sepanjang tempoh kuarantin PKP ini?

Terima kasih kepada mereka, kini seisi keluarga boleh sama-sama menonton rancangan kegemaran di kaca televisyen. Secara tidak langsung, ia akan memberikan kalian masa berkualiti yang berharga bersama famili!

Bagi penulis sendiri, masa ini telah dimanfaatkan sepenuhnya bagi mengulang kembali drama siri Sweet Dreams lakonan hebat Mira Filzah dan Ben Amir. Bagi yang belum tengok, sangat direkomendasikan.

#4. Mengemas, membersih dan mencuci rumah

Ini adalah masa yang sangat sesuai untuk mengajak semua ahli keluarga mengemas, membersih dan mencuci rumah untuk membunuh semua kuman dan bakteria yang mungkin
mendatangkan bahaya kepada kesihatan termasuklah wabak COVID-19
.

Kalian sekeluarga mungkin boleh membahagikan tugas secara sama rata. Misalnya, ibu boleh menyapu dan mengemop lantai sementara ayah boleh mencuci debu kipas.

Bagi anak-anak pula, tugas ringan seperti mengemas katil boleh diberikan. Dengan ini, dapatlah satu keluarga bekerjasama dalam usaha menjamin kebersihan kediaman kalian!

#5. Bersenam di dalam rumah

20 Clap Pushups in 17 seconds ?
Can you? ?
#stayathomechallenge

pic.twitter.com/GxdpNYX317

— Syed Saddiq (@SyedSaddiq)
March 22, 2020

Terbaharu, mantan Menteri Belia Dan Sukan kita iaitu Syed Saddiq telah membuat
clap push-up
 menerusi laman sosial Twitter dan mencabar orang ramai di luar sana untuk melakukannya.

Ia adalah satu cabaran yang sangat bagus dan sihat untuk dilakukan. Jadi, apa kata anda cuba lakukannya? Jika tidak mahu sekalipun, terdapat banyak lagi senaman yang boleh dilakukan di rumah.

Tanpa perlu ke gimnasium, anda masih boleh melakukan yoga, pilates, senaman kegel ataupun menari zumba dan poco-poco di rumah. Cuma pastikan kalian tidak sampai mengganggu jiran ketika melakukannya okay!

[mc4wp_form id=’115319″]

Jangan stres, doakan agar COVID-19 dapat dibendung segera

Video ini juga menunjukkan bahawa PKP tidaklah begitu membosankan jika kita tahu aktiviti yang seronok untuk dilakukan walaupun berada di rumah. Ia juga menampakkan bahawa rakyat Malaysia sebenarnya masih lagi bersatu walaupun hidup berbilang kaum di bumi yang sama.

Akhir kata, penulis sangat berharap agar penularan wabak COVID-19 ini dapat dibendung segera.
Apa yang penting, jangan keluar rumah jika tiada urusan ya
! #stayathome

#HelloHealthGroup, #HelloDoktor, #HelloHealthCoronaVirus

Baca juga:

8 Soalan Bermain Di Fikiran Tentang COVID-19 Yang Anda WAJIB Tahu & Jangan Panik!

195 Tempat Dilanda Wabak COVID-19, Sila Kuarantin Diri Jika Pernah Ke Tempat Ini #StayAtHome

JANGAN Bersalam & Bersentuh Untuk Cegah Penularan COVID-19!

Bawa Anak Bermain Di Taman Permainan, Selamat Ke Dari COVID-19?

Jarak Sosial Senjata Utama Perangi COVID-19, Ini 29 Langkah Cegah Virus- PASTI BERHASIL!


Orang Lelaki Kena Amalkan 3 Makanan Ini Kalau Nak Sperma Berkualiti Tinggi!

Wajah yang tampan belum tentu menjamin kesihatan dan kualiti sperma seorang lelaki. Ia lebih berkait rapat dengan gaya hidup dan corak pemakanan seseorang. Percaya atau tidak, ada beberapa jenis makanan untuk sperma berkualiti.

Hendak tahu apakah makanan tersebut? Teruskan bacaan anda dengan artikel ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Apakah faktor yang menentukan kualiti sperma lelaki?

Bilangan sperma normal bagi seorang lelaki adalah kira-kira 20 hingga 150 juta sperma bagi setiap mililiter sampel air mani.

Sesetengah lelaki pula mungkin tidak mempunyai sebarang sperma dalam sampel air mani mereka. Keadaan ini dipanggil
azoospermia
.

Walaupun jumlah sperma yang rendah boleh mengurangkan kesuburan, namun ramai lelaki masih boleh membuatkan pasangan wanita mereka hamil.

Ini kerana kesuburan juga biasanya bergantung kepada kualiti sel sperma yang dihasilkan.

Selain kiraan sperma, faktor lain yang menentukan kesihatan sperma termasuklah:

#1. Pergerakan sperma

Sel sperma mestilah berkebolehan untuk berenang melalui saluran pembiakan wanita.

Jika sperma tidak bergerak dan tidak mampu berenang, ia tidak akan sampai ke ovum atau telur wanita untuk disenyawakan.

#2. Struktur sperma

Struktur atau bentuk sperma itu sendiri mestilah dalam keadaan yang normal.

Struktur sperma yang normal memiliki bentuk kepala yang bujur selain ekor yang panjang yang digunakan sebagai bantuan semasa berenang.

Dua hal ini juga amat penting dalam menentukan kualiti sperma seorang lelaki, selain jumlah sperma yang dihasilkan dalam air mani.

Ini 3 jenis makanan untuk sperma berkualiti

Setiap apa yang kita makan pastinya memberikan kesan kepada tubuh badan kita, tidak kira sama ada ia bersifat positif atau negatif.

Sesetengah makanan juga boleh membantu meningkatkan kualiti sperma yang dihasilkan.

Bagi seorang lelaki, anda disarankan untuk mengambil tiga jenis makanan ini untuk meningkatkan kualiti sperma anda.

Tiga jenis makanan tersebut ialah:

#1. Buah-buahan dan juga sayuran

Satu kajian telah dijalankan di sebuah klinik kesuburan yang melibatkan seramai 250 orang lelaki.

Sampel sperma mereka telah diambil dan dianalisis.

Hasil kajian mendapati, lelaki yang mengambil lebih
banyak sayuran dan buah-buahan
, terutamanya sayuran berdaun hijau dan kekacang, mempunyai kepekatan sperma yang lebih tinggi.

Selain itu, mereka juga mempunyai pergerakan sperma yang lebih baik berbanding lelaki yang kurang memakan sayur dan juga buah.

Perkara ini bukanlah sesuatu yang pelik kerana makanan yang berasaskan tumbuhan sangat tinggi dengan kandungan antioksida, vitamin C dan likopen.

Nutrien-nutrien ini sememangnya boleh meningkatkan kepekatan sperma lelaki.

#2. Ikan

Satu kajian kecil telah menyatakan hubungan antara pengambilan ikan yang lebih tinggi dengan pergerakan sperma yang lebih baik.

Manfaat pengambilan ikan terhadap kualiti sperma ini berkemungkinan disebabkan
kandungan asid lemak omega-3
 yang terdapat dalam ikan.

Pengambilan ikan merupakan alternatif terbaik berbanding daging atau daging yang diproses untuk peningkatan kualiti sperma lelaki.

#3. Kacang walnut

Selain ikan dan juga sayuran atau buah-buahan, terdapat satu lagi makanan untuk sperma berkualiti yang bagus untuk lelaki.
Makanan tersebut ialah kacang walnut
.

Pada tahun 2012, satu kajian telah dijalankan melibatkan seramai 117 orang lelaki yang berumur antara 21 hingga 35 tahun.

Dalam kajian tersebut, kesemua peserta ini telah dibahagikan kepada dua kumpulan; satu kumpulan diberikan 18 biji walnut untuk dimakan setiap hari selama 12 minggu, manakala satu kumpulan lagi tidak mengambil kacang walnut.

Kemudian, sampel air mani mereka telah diambil untuk dianalisis.

Hasilnya, penyelidik mendapati bahawa terdapat perubahan yang signifikan berkaitan pergerakan sperma dalam kalangan peserta kajian yang memakan kacang walnut.

Elak makanan ini untuk jaga kualiti sperma anda

Selain makanan untuk sperma berkualiti, adalah penting juga untuk anda mengetahui beberapa jenis makanan yang boleh menurunkan kualiti sperma. Antaranya ialah:

#1. Daging yang diproses

Perkara ini bukanlah sesuatu yang mengejutkan kerana telah banyak kajian yang menunjukkan hubungan antara daging yang diproses dengan risiko kesihatan.

Antara jenis
produk daging yang diproses ialah seperti sosej
 dan daging burger.

#2. Produk berasaskan kacang soya

Produk soya mengandungi fitoestrogen
, sebatian yang menyerupai estrogen yang berasal daripada tumbuhan.

Kajian terhadap 99 orang lelaki di sebuah klinik kesuburan di Boston menyimpulkan bahawa, pengambilan soya yang berlebihan mungkin boleh mengurangkan kepekatan sperma.

#3. Lemak trans

Lemak trans bukan sahaja boleh meningkatkan risiko penyakit jantung
. Malah, ia juga boleh mengurangkan kualiti sperma orang lelaki.

Kajian pada tahun 2011 menyatakan bahawa, terdapat hubungan antara pengambilan lemak trans dengan pengurangan jumlah sperma dalam air mani lelaki.

Oleh itu, kurangkan pengambilan lemak trans mulai hari ini.

Amalkan makanan untuk sperma berkualiti

Kacang walnut mungkin agak sukar untuk didapati selain harganya yang agak mahal.

Namun, ikan, sayuran dan juga buah-buahan tersedia secara meluas di negara kita.

Dengan kata yang lebih mudah, amalkan pemakanan yang sihat dan seimbang jika mahukan sperma yang sihat. Ambillah makanan untuk sperma berkualiti ini setiap hari.


Ubat Antiparasit Satu Lagi Mampu Bunuh COVID-19 Dalam 48 Jam, Harapan Baru Buat Kita?

Untuk mendapatkan lebih banyak info tentang coronavirus di Malaysia, sila dapatkannya
di sini
.

Bukan satu ubat sahaja yang telah disenaraikan oleh Pertubuhan Kesihatan Sedunia (WHO) sebagai rawatan yang berpotensi untuk membunuh virus korona baharu (COVID-19).

Remdesivir, ubat HIV dan ubat malaria seperti chloroquine
 merupakan antara ubat yang berpotensi menjadi ubat COVID-19.

Kebanyakannya masih berada dalam fasa ujian sebelum disahkan selamat untuk digunakan oleh orang awam.

Baru-baru ini, satu kajian yang dijalankan oleh Universiti Monash telah menambah satu lagi jenis ubat sebagai
agen yang berpotensi untuk merawat pesakit COVID-19.

Ubat tersebut adalah ivermectin, ubat antiparasit yang  digunakan secara meluas di seluruh dunia untuk merawat jangkitan parasit.

[covid_19]

Baca artikel ini untuk mengetahuinya dengan lebih lanjut.

Berkesan membunuh wabak dalam masa 48 jam, mungkinkah ivermectin ubat COVID-19 terbaik?

Perkara yang menakjubkan berkaitan dengan penggunaan ubat antiparasit, ivermectin untuk merawat COVID-19 adalah
 ia mampu membunuh virus tersebut dalam masa 48 jam.

Dapatan tersebut telah direkodkan semasa fasa kajian makmal terhadap sel yang dikulturkan dengan virus korona baharu.

Jika penggunaannya oleh pesakit menunjukkan kesan farmakologi yang lebih kurang sama, ia merupakan ubat COVID-19 yang paling berkesan setakat ini.

Kajian tersebut telah diketuai oleh Dr Kylie Wagstaff.

Walaupun dapatan tersebut dianggap positif, beliau mengingatkan bahawa
ujian klinikal secara rasmi perlu dilakukan bagi melihat tahap keberkesanan sebenar.

“Langkah seterusnya adalah untuk menentukan dos yang berkesan dan selamat digunakan oleh manusia”, ujarnya.

Oleh sebab dunia
 tidak mempunyai ubat COVID-19 yang berkesan untuk merawat wabak tersebut
, penggunaan ubat sedia ada boleh mempercepatkan proses ujian klinikal.

Penghasilan ubat baharu wajib melibatkan prosedur yang lebih ketat kerana kita tidak tahu apakah kesannya terhadap manusia.

Ivermectin merupakan ubat antiparasit yang telah disahkan selamat untuk diambil sekian lamanya.

Apa yang perlu kita kaji sekarang adalah dos yang berkesan.

Penggunaan ubat ivermectin terhadap kultur sel yang dijangkitkan dengan virus korona baharu, menunjukkan keputusan yang sangat positif.

Selepas 24 jam,
penurunan jumlah virus berlaku secara mendadak.

Mekanisme tindakannya terhadap COVID-19 masih lagi tidak diketahui.

Namun, kebolehannya untuk menyerang virus sudah diketahui sejak tahun 2012 lagi oleh Dr Wagstaff dan Profesor David Jans.

Prosedur klinikal yang berbeza dengan langkah ujian ubat COVID-19 lain

Oleh sebab profil keselamatan ivermectin telah pun disahkan selamat semasa permohonan asal yang dibuat dahulu, fasa ujian klinikalnya berbeza jika dibandingkan dengan ubat baharu.

Protokol profil semula (
reprofiling protocol
) ubat sedia ada merupakan kaedah yang dianggap sebagai pendekatan yang berkesan.

Ia bertujuan untuk mengenal pasti
keupayaan ubat sedia ada untuk digunakan bagi merawat penyakit lain selain daripada apa yang diuji sebelum ini.

Ini bermakna, fokus utamanya lebih tertumpu kepada dos yang berkesan untuk merawat COVID-19.

Kajian fasa klinikal ubat ivermectin yang telah dijalankan dahulu bagi tujuan merawat jangkitan parasit telah terbukti berkesan dan selamat.

Maka, bagi mendefinisikan semula fungsi ivermectin, pengkaji perlu memberi tumpuan kepada aspek tertentu sahaja.

Menurut Profesor Mikrobiologi di Universiti Monash Malaysia, Prof Sunil K. Lai, ia akan mempercepatkan prosedur ujian klinikal selain memperuntukkan kos operasi yang lebih rendah.

Setelah dos yang selamat dan berkesan berjaya ditemui, ia boleh digunakan oleh orang awam sekiranya diluluskan oleh badan berwajib.

Penemuan ubat COVID-19 yang diiktiraf dalam masa yang singkat dapat
membantu menyelamatkan banyak nyawa di seluruh dunia
.

Sehingga ke hari ini (9 April 2020) jumlah kematian hampir mencecah 100,000 individu di seluruh dunia.

Itu merupakan satu perkembangan negatif dan angka tersebut akan terus meningkat sekiranya ubat COVID-19 tidak ditemui dalam masa terdekat.

Langkah pencegahan sebelum ubat COVID-19 disahkan selamat untuk kegunaan awam

Tanpa vaksin atau ubat COVID-19, perkara yang boleh dilakukan hanyalah
langkah pencegahan yang mampu untuk mengekang kemaraan virus korona baharu
.

Jangan salah faham. Langkah yang perlu diambil oleh semua individu di seluruh dunia penting bagi memastikan wabak berada dalam keadaan terkawal.

Jika tidak,
 kita bakal mengalami krisis tatkala sektor kesihatan negara tidak berkemampuan
 untuk menguruskan jumlah kes yang melonjak pesat.

Perintah kawalan pergerakan yang dijalankan oleh kerajaan di seluruh dunia berjaya menurunkan jumlah kes baharu dalam sehari.

Ada ubat COVID-19 ataupun tidak,
kita masih perlu mencuci tangan sekerap mungkin bagi mengelakkan jangkitan wabak
.

Manusia
menyentuh muka pada kekerapan 16 kali sejam
 dan majoriti sentuhan melibatkan hidung, mata dan mulut.

Pengendalian ujian untuk mengkaji keberkesanan dan kesan sampingan ubat COVID-19 termasuklah ivermectin akan dijalankan dengan teliti.

Pesakit tidak boleh dirawat dengan ubat yang tidak diketahui akan keberkesanan mahupun tahap keselamatannya.

Ia membahayakan diri sendiri. Malahan, integriti doktor yang mempreskripsikan ubat yang tidak disahkan berkesan dan selamat harus dipersoalkan.

[mc4wp_form id=’115319″]

Konklusi

Perjalanan
ke arah kesembuhan wabak COVID-19 pada peringkat global masih lagi jauh
.

Ubat-ubatan yang sedang dikaji memerlukan masa yang lama sebelum ia boleh disahkan selamat dan berkesan.

Setakat ini, ivermectin menunjukkan potensi yang sangat tinggi.

Jika segalanya berjalan lancar dan keputusan ujian klinikal memberangsangkan, kita bakal menyaksikan pemberian ubat antiparasit itu sebagai ubat COVID-19.

#HelloHealthGroup, #HelloDoktor, #HelloHealthCoronaVirus

Baca juga
:

Lagi Berita Baik – Malaysia Terpilih Jalani Ujian Ubat Antiviral Lawan COVID-19!

Saintis Kata Ubat Anti Radang Boleh Terukkan Simptom COVID-19, Tapi…

Covid-19 Tambah Stres Pada Doktor, Staf Perubatan? Bagaimana Mereka Hadapinya

Berita Baik, Ujian Pertama Vaksin COVID-19 Pada Manusia Sudah Bermula!

Adakah Saya Dijangkiti COVID-19? Kenali Simptom Awal Jika Terkena Virus Korona


Nak Gigi Sentiasa Putih Berseri-Seri, Cuba 10 Cara Ini, Pasti Senyuman Makin Menawan!

Dalam masyarakat moden di mana penampilan adalah aspek penting, ramai orang inginkan gigi lebih putih dan kuat. Tetapi bagaimana jika gigi anda tidak memenuhi jangkaan anda? Jangan risau, kerana artikel berikut akan membimbing anda mengenai cara untuk memutihkan gigi anda dengan cara yang paling murah tetapi berkesan.

Anda boleh dapat gigi putih dengan 10 cara ini

#1. Berus gigi selepas minum atau makan

Selepas menikmati makanan yang lazat atau minuman perisa kegemaran anda, adalah lebih baik untuk menunggu selama 30 minit, kemudian berus gigi anda. Malas memberus selepas makan adalah salah satu daripada punca utama yang menyebabkan perubahan warna gigi.

#2. Elakkan merokok

Merokok meninggalkan kesan negatif ke atas seluruh tubuh anda, termasuk paru-paru, kulit, dan paling teruk, gigi anda.

#3. Elakkan minum kopi dan teh

Teh dan kopi adalah minuman kegemaran ramai orang, tetapi ia boleh meninggalkan kesan buruk pada gigi anda. Oleh itu, jika anda mahu gigi anda menjadi putih bersinar, elakkan meminum kopi dan teh.

#4. Gunakan minyak kelapa

Disebabkan minyak kelapa mengandungi ciri-ciri antimikrob, ia berfungsi dengan baik dalam melindungi gusi dan gigi anda. Letakkan sesudu minyak kelapa ke dalam mulut anda, kemudian kumur selama 5 hingga 10 minit. Sebagai alternatif, letakkan hanya beberapa titik pada
berus gigi
anda kemudian teruskan memberus seperti biasa.

#5. Gunakan cuka epal cider

Cuka epal cider, kerana mengandungi keasidan, berkesan dengan baik dalam mengeluarkan kotoran yang disebabkan oleh kopi dan nikotin.

#6. Gunakan kulit oren atau lemon

Sama seperti
cuka epal cider,
 kulit oren atau lemon mengandungi keasidan, yang boleh membersihkan gigi anda, membuatkannya lebih cerah. Gunakannya hanya sekali atau dua kali seminggu untuk memastikan tidak memudarakan gigi dan gusi anda.

#7. Makan buah

Buah beri mempunyai banyak antioksidan, bermakna ia adalah baik untuk kesihatan, terutama gusi anda. Jangan terlalu memberi perhatian kepada gigi sahaja, tetapi mengabaikan gusi anda. Anda perlukan gusi yang sihat untuk menyokong gigi.

#8. Penggunaan produk arang aktif

Produk arang aktif, seperti dalam ubat gigi, adalah terbukti mempunyai kesan terbaik dalam menghapuskan
kotoran pada permukaan gigi.

#9. Gunakan serbuk penaik (baking soda)

Letakkan sedikit serbuk penaik pada berus gigi anda, dan kemudian berus gigi

perlahan-lahan. Anda mungkin terkejut melihat betapa berkesan kaedah mudah ini!

#10. Beri perhatian kepada diet anda

Anda tidak boleh mengharapkan gusi dan gigi anda untuk menjadi sihat dan cantik jika anda tidak memberi perhatian kepada apa yang anda makan. Ambil makanan yang kaya dengan kalsium dan vitamin D untuk mendapatkan gigi yang kuat.

Semua rawatan ini bertindak dengan baik untuk mencerahkan  gigi anda dengan kos yang sedikit. Sebaliknya, jika cara di atas masih tidak memuaskan hati anda, atau anda menghadapi masalah dengan kesihatan gigi anda, jangan teragak-agak untuk melawat doktor gigi untuk nasihat selanjutnya.


Membaca Untuk Otak yang Sihat

“Membaca jambatan ilmu”

Peribahasa Melayu ini telah digunakan sejak sekian lama. Ia melambangkan ketinggian kedudukan ilmu yang diletakkan oleh nenek moyang kita dahulu. Mengapa membaca selalu ditekankan? Apakah kelebihannya? Teruskan membaca sehingga akhir.

1. Merangsang otak

Jika otot memerlukan latihan dan senaman untuk menjadi lebih kuat dan sihat, otak juga memerlukan hal yang sama. Cuma senaman bagi otak adalah dalam bentuk membaca dan berfikir. Tabiat ini didapati merangsang hubungan antara sel di dalam otak.

Semakin berumur, fungsi otak akan berkurang. Membaca, walau bagaimanapun, boleh melambatkan proses ini. Otak yang aktif berfikir dan bekerja membantu melambatkan atau mengelakkan penyakit seperti Alzheimer dan demensia.

2. Mengurangkan stres

Membaca membawa anda ke dunia baru. Jiwa anda seolah-olah sedang merantau bersama idea dan cerita yang dibawa oleh penulis walaupun jasad masih tetap dan tidak berubah. Dalam keadaan stres dan tertekan, tabiat ini membantu anda meninggalkan perkara-perkara yang merangsang tekanan tersebut.

Buku sememangnya alat penghilang stres yang berkesan.

3. Meningkatkan memori

Komponen dan isi kandungan di dalam buku membuatkan pembaca perlu mengingat isi kandungan di dalamnya seperti nama watak, plot cerita atau fakta-fakta benar bagi buku bukan fiksyen. Ini adalah sejenis latihan memori ke atas otak. Ia akan merangsang bahagian yang menyimpan memori dan melambatkan penuaan memori.

4. Menambah fokus dan konsentrasi

Dalam dunia yang berkembang maju hari ini, khususnya dalam bidang teknologi, ramai yang melakukan pelabagai kerja dalam satu-satu masa. Memeriksa emel, membuka facebook, membalas mesej dan bersembang dengan rakan sekerja pada waktu yang sama. Ini tentunya mengganggu fokus dan mengurangkan produktiviti.

Membaca membuatkan anda fokus kepada bahan bacaan tersebut dan meninggalkan gangguan di sekeliling walaupun hanya selama 15 minit sahaja. Cuba lakukannya sebelum pergi kerja. Anda pasti terkejut dengan prestasi kerja anda.

5. Meningkatkan kemahiran berfikir dan menganalisa

Mendedahkan diri kepada cerita dan fakta daripada pelbagai bidang dan genre yang berbeza membuatkan anda lebih banyak berfikir. Ia juga membuatkan anda untuk menganalisa dan mengkritik sesuatu penulisan apabila sudah terbiasa membaca pelbagai jenis penulisan dalam genre tersebut.

Tambahan pula, orang yang tidak punya atau tidak tahu fakta tidak akan dapat memberikan komen yang baik melainkan emosi dan cakap kosong semata-mata.

Otak adalah organ paling berharga bagi manusia. Biar pun badan sudah tidak bermaya, asalkan otak masih mampu berfikir, anda masih boleh lakukan banyak perkara.

Bilakah kali terakhir anda membaca?


4 Tahap Detoksifikasi pada Bulan Ramadan

Berpuasa adalah satu tempoh rehat fisiologi yang mana badan boleh menumpukan mekanisme pemulihan kendiri iaitu memperbaiki dan menguatkan organ yang mengalami kerosakan. Proses berpuasa juga membenarkan badan membersihkan sel daripada toksin dan bahan buangan yang terkumpul.

Berikut 4 tahap detoksifikasi sepanjang berpuasa:

1. Detoksifikasi Tahap Pertama (Hari 1 hingga hari ke-2)

Pada hari pertama puasa, paras gula dalam darah akan menurun, degupan jantung perlahan dan tekanan darah berkurang. Oleh itu, tubuh akan mengambil glikogen daripada otot hingga menyebabkan rasa lemah yang sering dirasakan ketika berpuasa.

Detoksifikasi
 tahap pertama ini biasanya paling berat yang dirasakan pada hari pertama puasa.  Orang akan mengalami sakit kepala, mulut berbau, rasa sangat lemah dan sangat lapar. Namun, ini adalah tahap pembersihan racun yang pertama.

2. Detoksifikasi Tahap Kedua (Hari ke-3 hingga hari ke-7)

Tubuh akan menghasilkan glukosa yang diambil dari asid lemah yang kemudian diurai untuk melepaskan gliserol daripada molekul gliserin. Kesannya, kulit akan mengeluarkan minyak, seperti minyak yang berbau tengik. Sesetengahnya akan mengalami
masalah pada kulit
.

Tubuh juga terasa lemah membuatkan berasa ingin rehat lebih lama, ini merupakan tindak balas semula jadi tubuh kerana ia memfokuskan tenaga untuk pembersihan dan penyembuhan. Sel darah putih dan sistem imun tubuh juga meningkat pada tahap ini.

Jika ada rasa sedikit sakit di bahagian paru-paru dan kerongkong, ini bermakna tubuh anda sedang melakukan peranannya membersihkan bahagian itu. Manakala, jika nafas berbau serta muncul lapisan lendir di mulut, itu bermakna tubuh sedang melakukan pembersihan pada bahagian usus dan usus besar.

3. Detoksifikasi Tahap Ketiga (Hari ke-8 hingga hari ke-15)

Pada tahap ini anda berasa lebih bertenaga, fikiran lebih tenang dan emosi yang baik. Ini kerana anda sudah terbiasa menjalani puasa pada peringkat pertama. Namun, sesetengah orang mungkin akan berasa sakit akibat kecederaan masa lalu. Tetapi itu sebenarnya kesakitan yang baik kerana tubuh sedang melakukan proses penyembuhan.

Jadi, semasa puasa tubuh secara automatik akan memberi tenaga untuk menyembuhkan penyakit. Ini kerana semasa puasa
proses penyembuhan sistem tubuh berada pada tahap optimum. Kaki juga biasanya mengalami kesan daripada berpuasa kerana racun pada tubuh boleh berkumpul di bahagian kaki.

4. Detoksifikasi Tahap Keempat (Hari ke-16 hingga hari ke-30)

Pada tahap ini, anda sudah betul-betul terbiasa dengan rutin puasa. Anda berasa lebih bertenaga kerana tubuh sudah melaksanakan proses pembersihan dan juga penyembuhan. Contohnya bau mulut yang telah hilang bererti organ yang berhubung dengan lidah dan mulut sudah disembuhkan atau dibersihkan.

Selepas proses detoksifikasi selesai, tubuh akan berfungsi pada tahap yang optimum bagi menggantikan jaringan yang rosak. Kemudian, selepas 20 hari berpuasa fikiran anda lebih tenang dan anda dapat merasakan keseimbangan emosi yang lebih baik. Ingatan dan fokus juga meningkat.


Masalah Penghadaman


Rubella (German Measles)

Apa itu Rubella?

Biasa dikenali sebagai German Measles atau campak 3-hari, rubella adalah jangkitan yang kebiasaannya akan menjejaskan kulit dan kelenjar limfa. Ia disebabkan virus rubella (bukan virus yang sama yang menyebabkan campak).

Rubella merebak apabila individu bernafas dalam persekitaran yang mengandungi cecair yang dijangkiti virus, seperti titisan wap air yang tersembur di udara apabila seseorang individu yang dijangkiti rubella, bersin atau batuk. Bagi ibu hamil, ia boleh merebakkan jangkitan ini kepada bayi dalam kandungannya melalui saluran darah.

Simptom

Kebanyakkan jangkitan rubella ini muncul di kalangan individu dewasa yang tidak mendapat imunisasi berbanding kanak-kanak. Pakar turut menganggarkan bahawa 10 peratus individu dewasa muda terdedah kepada jangkitan ini, yang boleh mendatangkan bahaya kepada anak-anak yang mungkin akan dimiliki mereka nanti.

Jangkitan ini akan bermula dengan demam ringan selama 1-2 hari (99-100 ° F, 37.2-37.8 ° C), nodus limfa bengkak; kebiasaannya di bahagian belakang leher atau telinga. Ruam akan muncul di bahagian muka dan merebak ke bawah, dan apabila ia mula merebak, jangkitan di bahagian muka akan hilang.

Ruam rubella merupakan petanda pertama jangkitan yang akan dapat diperhatikan ibu bapa. Ia boleh kelihatan seperti ruam lain, muncul sebagai bintik merah jambu atau merah, dan kemudian akan membentuk tompokan. Ia mungkin boleh menjadi gatal dan biasanya akan muncul untuk tempoh 3 hari. Selepas ruam hilang, bahagian bekas ruam itu akan mengelupas dalam  bentuk yang sangat halus.

Simptom lain (biasanya di kalangan individu remaja dan dewasa) boleh melibatkan sakit kepala, hilang selera makan, keradangan ringan (kerengsaan di lapisan kelopak mata dan hidung), hidung tersumbat atau berair, nodus limfa bengkak di bahagian badan yang lain, serta bengkak dan sakit pada sendi (terutama pada individu wanita muda). Kebanyakan individu yang mendapat jangkitan ini mengalami beberapa simptom atau langsung tidak mengalami sebarang simptom.

Simptom jangkitan ini kepada wanita hamil boleh mengakibatkan sindrom rubella kongenital, yang berpotensi mengganggu proses pembesaran janin. Bayi yang dijangkiti jangkitan ini sebelum lahir berisiko untuk berdepan masalah pertumbuhan; kecacatan intlektual, kecacatan pada mata dan jantung, pekak, masalah pada limpa dan sumsum tulang.

Tindakan yang perlu diambil

Rubella mungkin tidak akan menyebarkan jangkitan seperti campak atau cacar air, bayi yang tidak menerima suntikan imunisasi boleh dijangkiti melalui wap air atau air yang keluar dari air liur atau lendir dari individu yang dijangkiti ketika bersin atau batuk.

Hubungi doktor jika anda merasakan anak anda mempunyai rubella. Ini kerana penyakit ini adalah sangat jarang untuk berlaku dan doktor perlu melaporkan kes ini kepada jabatan kesihatan awam setempat. Tambahan pula, jangkitan rubella ini mudah dikelirukan dengan penyakit lain seperti demam campak dan deman
scarlet
. Jadi doktor perlu menjalankan pemeriksaan dan mengambil sampel darah untuk mengesahkan diagnosis.

Hubungi doktor jika anak anda berusia 2 bulan ke bawah dan mendapat demam melebihi 38° C, jika usia anak anda melebihi 2 bulan dan demamnya mencecah 38.3° C, jika dia berusia 6 bulan ke atas dan suhu badannya mencecah 39.4° C, atau anak anda mempunyai simptom selain rumah dan demam.

Hubungi doktor anda jika anak anda kelihatan lebih sakit dari simptom ringan yang berikut; timbul ruam berwarna merah jambu yang banyak atau anda merasakan anak anda mungkin dijangkiti rubella.

Anda boleh bertanyakan kepada doktor anda sama ada anak anda boleh diberikan beberapa
 aceteminophen
atau
ibuprofen
, jika anda merasakan demamnya membuatkan dia kurang selesa. Jangan berikan aspirin kepada anak anda kerana ia boleh mencetuskan sindrom Reye, satu penyakit yang jarang berlaku tetapi berpotensi membawa maut.

Dalam situasi jika anak anda tidak dijangkiti, anda tidak perlu risau kerana ia biasanya demam atau penyakit biasa. Antibiotik tidak akan berfungsi terhadap rubella kerana ia disebabkan virus, bukan bakteria.

Pastikan anda anak menerima dos pertama suktikan vaksin MMR, ia biasa diberikan pada usia 12-15 bulan dan dos kedua, antara 4-6 tahun –  sebagai sebahagian daripada program imunisasi berjadual anak anda.

Pencegahan

Antara perkara yang boleh dilakukan untuk mencegah jangkitan ini adalah melindungi anak anda dengan vaksin rubella pada usia 12 bulan supaya anda tidak perlu risau mengenai jangkitan yang mungkin dibawa oleh individu wanita yang hamil.

Vaksin rubella adalah virus hidup yang dilemahkan, biasa diberikan sebagai sebahagian daripada vaksin MMR, untuk melindungi daripada jangkitan campak, beguk, dan rubella.

Seorang individu kanak-kanak dengan rubella dianggap berjangkit dari seminggu ruam kelihatan dan selepas ia hilang, walaupun jangkitan itu adalah paling berjangkit ketika ruam muncul. Jika anda hamil dan tidak pernah mendapat suntikan imunisasi, ia adalah penting untuk menjauhkan diri daripada individu yang dijangkiti sehingga sekurang-kurangnya seminggu selepas ruamnya hilang.


Dalam Diam Rupanya Wanita Pun Alami Mimpi Basah, Patutlah Malam Tadi Tidur Nyenyak!

Kita biasa terdengar atau terbaca mengenai mimpi basah yang dialami oleh golongan lelaki. Namun, tahukah anda bahawa wanita juga boleh melaluinya? Jom sama-sama kita ikuti artikel ini untuk tahu dengan lebih lanjut!

Adakah mimpi basah itu normal?

Bagi lelaki, ia adalah perkara yang sangat normal. Mimpi basah (
noctural orgasms
), akan berlaku kepada remaja lelaki sebagai
tanda sudah mencapai akil baligh
.

Punca ia berlaku adalah peningkatan hormon testosteron dalam tubuh badan.

Ada sebab mengapa ia dipanggil mimpi basah
. Ini kerana di saat lelaki itu sedang tidur, dia mungkin akan mengalami mimpi yang merangsang syahwatnya.

Tanpa disedari, air mani akan terkeluar semasa tidur lalu membasahkan seluar dan tempat tidur anda.

Sebenarnya, ia bukan sahaja akan berlaku sekali seumur hidup. Malahan, ada lelaki yang akan mengalaminya beberapa kali selepas akil baligh.

Bagi lelaki, ia mungkin normal. Tetapi bagaimana pula dengan wanita?

Boleh atau tidak wanita alami mimpi basah?

Ya, wanita juga boleh alami mimpi basah, namun ia adalah sesuatu yang sangat jarang berlaku. Jika ia tidak pernah berlaku kepada anda, usah khuatir. Ia tidak bermakna kesihatan seksual anda berada pada tahap yang buruk, ya?

Menurut kajian yang diterbitkan oleh The Journal of Sex Research, 37% daripada wanita yang diselidik pernah mengalami mimpi basah.
Kajian ini juga menyatakan bahawa aktiviti seksual yang sihat bersama pasangan mungkin menjadi punca ia berlaku.

Menurut kajian itu lagi, wanita yang mempunyai
kehidupan seks yang sihat dan sejahtera
 bersama pasangan lebih berpotensi mengalami mimpi basah.

Jadi, ia bukan merupakan satu petanda yang buruk jika anda kerap mengalaminya.

Sebab wanita alami mimpi basah

Sekarang anda sudah tahu bahawa ia normal berlaku kepada wanita. Namun begitu, apakah sebabnya?

#1. Rangsangan seksual sebelum tidur

Ia mungkin berlaku apabila wanita mengalami rangsangan seksual sebelum tidur. Ia mungkin berlaku ketika peringkat tidur REM (
rapid eye movement
).

Ketika ini, aliran darah akan meningkat pada bahagian pelvik dan otak yang sekali gus menyebabkan tubuh badan terangsang secara seksual ketika sedang tidur.

#2. Ketidakstabilan emosi

Selain itu, ia juga mungkin berlaku apabila wanita itu
terlalu gembira atau terlalu stres
. Aneh bukan? Akan tetapi, itulah hakikatnya.

Namun, kajian lanjutan masih perlu dijalankan untuk mengetahui sejauh mana kesahihannya.

Konklusi

Kesimpulannya, mimpi basah boleh berlaku kepada lelaki dan juga wanita. Pun begitu, anda perlu tahu bahawa setiap individu adalah berbeza. J
ika anda tidak pernah mengalaminya atau terlalu kerap kali mengalaminya, jangan bimbang. Ia adalah sesuatu yang normal.

Untuk lebih kepastian, sila dapatkan khidmat nasihat dan rawatan doktor.

Hello Health Group
 tidak menyediakan nasihat perubatan, diagnosis, atau rawatan.


Sakit Tulang Yang Akan Jejas Aktiviti Anda, Kenal Pasti Punca & Cara Atasinya!

Apa punca sakit tulang  dan bagaimana ia boleh berlaku? Kalau nak tahu jawapannya, teruskan membaca artikel ini.

Untuk mendapatkan lebih banyak info tentang Tulang & Otot, sila dapatkannya
di sini.

Definisi

Apa itu sakit tulang?

Kesakitan pada tulang adalah rasa sakit, pedih atau ketidakselesaan lain dalam satu atau lebih tulang.

Ia mungkin akan berbeza dari sakit otot dan sendi kerana ia hadir sama ada
anda bergerak
atau tidak.

Kesakitan tulang adalah kurang biasa daripada sakit sendi dan sakit otot.

Punca sakit tulang, siapa berisiko?

Ketidakselesaan pada tulang
 boleh menjejaskan pesakit pada usia berapa pun.

Namun, ini mungkin akan boleh diuruskan dengan mengurangkan faktor risiko.

Sila rujuk doktor anda untuk maklumat lanjut.

Simptom

Apa simptom bagi pedih tulang?

Simptom yang biasa bagi kesakitan tulang adalah ketidakselesaan sama ada anda masih atau sedang bergerak.

Simptom-simptom lain bergantung kepada punca sakit tulang anda:

Kecederaan
: Bengkak, rehat atau kecacatan yang kelihatan, bunyi atau bunyi bergiling apabila kecederaan;

Kehamilan
: Kesakitan pada tulang pubis dan kekakuan dan kesakitan pada sendi pelvik;

Kekurangan mineral
: Kesakitan otot dan tisu, gangguan tidur, kekejangan, keletihan, kelemahan;

Osteoporosis
: sakit belakang, postur membongkok, kehilangan ketinggian dari masa ke masa;

Kanser metastatik
: Banyak simptom yang bergantung kepada di mana kanser telah merebak yang termasuk sakit kepala, sakit dada, patah tulang, sawan, pening, jaundis,
sesak nafas
, bengkak di dalam perut.

Kanser tulang
: Peningkatan tulang yang rosak, benjolan atau jisim di bawah kulit, kebas atau kesemutan (dari mana tumor menekan
pada saraf
).

Bekalan darah yang terganggu ke tulang
: Kesakitan sendi, kehilangan fungsi sendi, dan kelemahan;

Jangkitan
: Kemerahan, bintik-bintik dari tapak jangkitan, bengkak, kehangatan di tapak jangkitan, penurunan pergerakan, loya,
hilang selera makan
;

Leukemia
: Keletihan, kulit pucat, sesak nafas, berpeluh malam, kehilangan berat badan yang tidak dapat dijelaskan.

Mungkin terdapat beberapa simptom yang tidak disenaraikan di atas.

Jika anda mempunyai sebarang kebimbangan tentang simptom, sila berjumpa dengan doktor anda.

Bila saya harus berjumpa doktor?

Keadaan serius sering mendasari punca sakit tulang.

Walaupun sakit tulang ringan boleh menunjukkan keadaan kecemasan.

Jika anda mengalami kesakitan tulang yang tidak dapat dijelaskan yang tidak bertambah baik dalam masa beberapa hari, sila berjumpa dengan doktor anda.

Anda juga harus berjumpa doktor jika kesakitan tulang disertai dengan penurunan berat badan, menurunkan selera makan,
atau keletihan umum
.

Kesakitan tulang yang disebabkan oleh kecederaan juga harus berjumpa dengan doktor.

Rawatan perubatan diperlukan untuk fraktur daripada trauma langsung kepada tulang.

Tanpa rawatan yang betul, tul
ang boleh sembuh dalam kedudukan yang salah dan menghalang pergerakan.

Trauma juga mempengaruhi anda untuk dijangkiti
.

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda.

Setiap tubuh badan adalah berbeza jadi
angkah yang terbaik adalah untuk bincang dengan doktor anda apa yang terbaik untuk keadaan anda.

Punca

Apa punca punca sakit tulang kepada seseorang?

Kecederaan: Kecederaan adalah punca biasa bagi kesakitan tulang. Lazimnya, sakit ini timbul ketika seseorang mengalami beberapa bentuk trauma, seperti
kemalangan kereta
atau jatuh. Kesannya boleh memecahkan mematahkan tulang. Mana-mana kerosakan kepada tulang boleh menyebabkan sakit tulang.

Kehamilan: Kesakitan tulang pelvik adalah kejadian biasa bagi ramai
wanita hamil.
 Kesakitan ini kadang-kadang dirujuk sebagai sakit pinggang pelvik yang berkaitan dengan kehamilan (PPGP). PPGP biasanya tidak hilang sehingga selepas melahirkan anak.

Kekurangan mineral: Untuk kekal kuat,
tulang anda memerlukan pelbagai mineral dan vitamin
, termasuk kalsium dan vitamin D. Kekurangan kalsium dan vitamin D sering menyebabkan osteoporosis, jenis penyakit tulang yang paling biasa. Berada diperingkat akhir osteoporosis sering menjadi punca sakit tulang.

Kanser metastatik: Ini adalah kanser yang bermula di tempat lain di dalam badan tetapi merebak ke bahagian badan yang lain.
Kanser payudara
, paru-paru, tiroid, buah pinggang dan prostat adalah antara kanser yang biasanya merebak ke tulang.

Kanser tulang: Kanser tulang menggambarkan sel-sel kanser yang berasal dari tulang itu sendiri. Kanser tulang lebih jarang daripada kanser tulang metastatik. Ia boleh menyebabkan sakit tulang apabila kanser mengganggu atau memusnahkan struktur normal tulang.

Penyakit yang mengganggu bekalan darah ke tulang: Beberapa penyakit, seperti
anemia sel sabit
, mengganggu bekalan darah ke tulang. Tanpa sumber darah yang stabil, tisu tulang mula mati. Ini menyebabkan punca sakit tulang yang ketara dan melemahkan tulang.

Jangkitan: Jika jangkitan berasal atau menyebar ke tulang, ia boleh menyebabkan keadaan serius yang dikenali sebagai osteomielitis. Jangkitan tulang ini boleh membunuh sel-sel tulang dan menyebabkan sakit tulang.

Leukemia:
Leukemia adalah kanser tulang sumsum
. Tulang sumsum terdapat di kebanyakan tulang dan bertanggungjawab untuk penghasilan sel-sel tulang. Orang dengan leukemia sering mengalami sakit tulang, terutamanya di kaki.

Faktor Risiko

Apa faktor risiko punca sakit tulang?

Terdapat banyak faktor-faktor risiko untuk pedih tulang, seperti:

Penuaan: Risiko meningkat dengan usia
.

Genetik: Sesetengah orang mewarisi kecenderungan untuk mendapat sakit tulang.

Bahaya pekerjaan: Jika tugas anda termasuk tugas-tugas yang meletakkan tekanan berulang pada tulang anda, anda menghadapi risiko yang lebih tinggi.

Gaya hidup sedentari;

Obesiti.

Baca juga:

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana punca sakit tulang  didiagnosis?

Seorang doktor perlu mengenal pasti punca asas kesakitan untuk mengesyorkan rawatan.

Merawat punca asas secara drastik dapat mengurangkan atau menghilangkan kesakitan anda.

Doktor anda mungkin akan melakukan
ujian fizikal
dan bertanya tentang sejarah perubatan anda.

Soalan umum termasuklah:

Di manakah kesakitan terletak?

Bilakah pertama kali anda mengalami kesakitan?

Adakah rasa sakit semakin teruk?

Adakah anda mempunyai simptom lain?

Doktor anda boleh meminta ujian darah untuk
 mencari kekurangan vitamin
 atau penanda kanser.

Ujian darah juga boleh membantu doktor mengesan jangkitan dan gangguan kelenjar adrenal yang boleh mengganggu kesihatan tulang.

Sinar-X tulang, MRI, dan imbasan CT boleh membantu doktor anda menilai kawasan yang terjejas akibat kecederaan, luka tulang, dan tumor dalam tulang.

Kajian
air kencing
 boleh digunakan untuk mengesan kelainan dalam tulang sumsum, termasuk pelbagai mieloma.

Dalam sesetengah kes, doktor anda perlu menjalankan pelbagai ujian untuk mengetepikan keadaan tertentu dan untuk mendiagnosis sebab sebenar
kesakitan tulang
 anda.

Cara merawat punca sakit tulang belakang

Apabila doktor menentukan punca kesakitan tulang, mereka akan mula merawat sebab asasnya.

Mereka mungkin menasihatkan anda untuk merehatkan kawasan yang terjejas sebanyak mungkin.

Mereka mungkin akan memberikan anda pelega kesakitan sebagai
cara mengatasi sakit tulang
 yang ringan hingga teruk.

Sekiranya doktor anda tidak pasti sebab dan mengesyaki jangkitan, mereka akan memulakan anda untuk antibiotik.

Ambil ubat sehingga habis, walaupun simptom anda hilang dalam beberapa hari.

Kortikosteroid juga biasa digunakan untuk mengurangkan keradangan.

Pilihan rawatan untuk sakit tulang termasuk:

Pelega kesakitan: Pelega kesakitan adalah ubat yang paling biasa untuk mengurangkan punca sakit tulang, tetapi mereka tidak menyembuhkan keadaan asas. Rawatan terdapat di kaunter seperti
ibuprofen
 (Advil) atau acetaminophen (Tylenol) boleh digunakan. Ubat-ubat preskripsi seperti Paracetamol atau morfin boleh digunakan untuk kesakitan yang ringan atau teruk.

Antibiotik: Jika anda mempunyai jangkitan tulang, doktor anda mungkin memberi antibiotik yang kuat untuk membunuh kuman yang menyebabkan jangkitan. Antibiotik ini mungkin termasuk ciprofloxacin, clindamycin, atau vancomycin.

Nutrisi tambahan: Orang yang mempunyai osteoporosis perlu
memulihkan tahap kalsium dan vitamin D
 mereka. Doktor anda akan memberi anda pemakanan tambahan untuk merawat kekurangan mineral. Tambahan boleh didapati dalam bentuk cecair, pil, atau boleh dikunyah.

Rawatan kanser: Kesakitan tulang yang disebabkan oleh kanser adalah sukar untuk dirawat. Doktor perlu merawat kanser untuk melegakan kesakitan.
Rawatan kanser
 biasa termasuk pembedahan, terapi radiasi, dan kemoterapi (yang boleh meningkatkan sakit tulang). Bisphosphonates adalah sejenis ubat yang membantu mencegah kerosakan tulang dan sakit tulang pada orang yang mempunyai kanser tulang metastatik. Pelega kesakitan yang opiat juga boleh ditetapkan.

Pembedahan: Anda mungkin memerlukan pembedahan untuk mengeluarkan bahagian tulang yang telah mati akibat jangkitan. Pembedahan mungkin juga diperlukan untuk menetapkan semula tulang patah dan
menghilangkan tumor yang disebabkan oleh kanser
. Pembedahan rekonstruktif boleh digunakan dalam kes-kes yang teruk di mana sendi boleh diganti atau ditukar.

Perubahan gaya hidup & rawatan sampingan

Apakah perubahan gaya hidup dan kaedah pengubatan sampingan yang boleh digunakan bagi mengatasi punca sakit tulang?

Gaya hidup dan kaedah pengubatan sampingan berikut mungkin membantu anda mengatasi pedih tulang:

Mengekalkan pelan senaman yang sihat;

Mendapatkan kalsium dan vitamin D yang mencukupi;

Minum hanya dengan sederhana;

Elakkan merokok
;

Mengelakkan kecederaan yang membawa kepada punca sakit tulang: cuba menghalangi jatuh dengan menjaga; lantai bebas berantakan dan perhatikan karpet longgar atau pencahayaan yang kurang baik, berhati-hati apabila naik atau turun tangga;

Memakai alat pelindung yang sesuai semasa aktiviti sukan, terutamanya sukan  seperti bola sepak atau tinju.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik tentang penyelesaian terbaik untuk anda.


Bilirubin (Ujian)

Apa itu bilirubin? Ujian Bilirubin memeriksa tahap bilirubin dalam darah. Bilirubin (bil-ih-ROO-bin) pula ialah pigmen oren-kekuningan yang merupakan produk sisa hasil penguraian normal sel-sel darah merah. Tahap bilirubin tinggi mungkin menandakan masalah hati ataupun pundi hempedu.

Bilirubin akan melalui hati dan keluar dari tubuh – kebanyakan melalui pembuangan air besar, sedikit melalui air kencing. Kadangkala, tahap bilirubin tinggi berlaku disebabkan
peningkatan tahap pemecahan sel darah merah
 atau hemolisis.

Definisi

Apa itu Bilirubin Dan Ujian Bilirubin?

Sebelum ini, kami telahpun menerangkan apa itu bilirubin. Ujian bilirubin selalunya dilakukan untuk
memeriksa tahap kesihatan hati.

Sebelum tiba di hati, bilirubin digelar tidak konjugat. Tetapi, apa itu bilirubin tidak konjugat?

Bilirubin tidak konjugat bermaksud tidak bergabung. Di dalam hati, bilirubin akan bergabung dengan gula tertentu untuk menghasilkan bentuk larut air digelar Bilirubin konjugat.

Bilirubin konjugat melepasi hati dan di dalam usus besar, ia akan ditukar kembali kepada bentuk tidak konjugat sebelum disisihkan dari tubuh.

Kebanyakan makmal menggunakan ujian yang mengesan bilirubin konjugat, yang digelar terus. Dengan mengeluarkan bilirubin secara terus daripada keseluruhan billirubin, anggaran bilirubin tidak konjugat, digelar tidak terus, dapat diperolehi.

Mengapa ujian Billirubin dilaksanakan?

Doktor biasanya mengarahkan ujian bilirubin dilakukan bersama-sama ujian ujian makmal yang lain (alkaline phosphatase, aspartate aminotransferase, alanine aminotransferase).

Apabila seseorang individu menunjukkan tanda-tanda fungsi hati yang luar biasa. Tahap bilirubin mungkin diperiksa sekiranya seorang individu:

Menunjukkan
tanda penyakit kuning

Mempunyai sejarah pengambilan alkohol yang berlebihan

Disyaki keracunan dadah

Terdedah kepada
virus hepatitis

Simptom-simptom yang mungkin dialami:

Air kencing yang gelap atau berwarna kuning

Loya/ muntah

Sakit dan/atau bengkak abdomen

Keletihan bersama sakit hati yang kronik

Menentukan tahap bilirubin pada
bayi baru lahir yang menghidap penyakit kuning
 dikira sebagai prosedur biasa bagi penjagaan kesihatan.

Ujian mungkin juga diarahkan bagi seseorang yang disyaki menghidap (atau diketahui menghidap)
anemia hemolitik yang membawa kepada anemia.

Dalam kes ini, ia akan diarahkan bersama ujian-ujian lain bagi menguji hemolisis, seperti jumlah darah lengkap, kiraan retikulosit, haptoglobin dan LDH.

Simptom-simptom

Apakah perkara yang perlu diketahui sebelum menerima ujian Bilirubin?

Kadangkala bilirubin diukur sebagai sebahagian daripada ujian-ujian “panel”.

Kebiasaannya, hati dinilai bersama sekumpulan ujian-ujian termasuk bilirubin, alanine transaminase (ALT), aspirate transaminase (AST), alkaline phosphatase (ALP), albumin, jumlah protein dan lain-lain.

Bilirubin boleh diukur dalam cecair amniotic sekiranya doktor merasakan bayi dalam kandungan mempunyai keadaan yang membunuh sel darah merah (erythroblastosis fetalis).

Dalam sesetengah kes, bilirubin mungkin diukur melalui air kencing. Kebiasaannya, air kencing tidak mengandungi bilirubin.

Sekiranya bilirubin dikesan dalam air kencing, ujian tambahan mungkin dijalakan bagi mengesan puncanya. Kandungan bilirubin yang tinggi dalam air kencing mungkin menunjukkan bilirubin tidak disingkirkan dari tubuh melalui hati.

Bagaimana persediaan untuk ujian Bilirubin?

Anda tidak boleh makan dan minum sekurang-kurangnya 4 jam sebelum menjalani ujian. Doktor mungkin menasihati anda untuk tidak mengambil sebarang ubat yang mungkin mempengarushi keputusan ujian.

Tiada persediaan khusus bagi kanak-kanak sebelum ujian ini.

Banyak jenis ubat yangmungkin mengubah tahap bilirubin dalam darah anda. Pastikan doktor mengetahui jenis ubat-ubatan yang anda ambil.

Sila beritahu doktor jika anda::

Sedang mengambil sebarang ubat-ubatan.

Mempunyai
alergi terhadap sebarang jenis ubat.

Mempunyai masalah melibatkan pendarahan atau mengambil pencair darah, seperti aspirin, clopidogrel (Plavix), atau warfarin (Coumadin).

Anda sedang mengandung atau mengesyaki diri mengandung.

Punca

Apa yang berlaku ketika Ujian Bilirubin?

Sejumlah kecil darah anda diperlukan untuk melakukan ujian ini.

Sampel darah akan diambil melalui venipuncture, dimana jarum dimasukkan kedalam urat melalui kulit di bahagian lengan atau tangan, dan sejumlah kecil darah akan keluar melalui jarum memasuki tiub dandisimpan di dalam tiub ujian.

Faktor-faktor Risiko

Apa yang berlaku selepas Ujian Bilirubin?

Pembalut akan diletakkan dan ia perlu dibiarkan kebiasaannya sekitar 10 ke 20 minit, dan anda harus mengelakkan menggunakan lengan tersebut bagi melakukan pekerjaan berat sepanjang hari.

Sekiranya terdapt sebarang persoalan mengenai ujian Bilirubin, sila berbincang dengan doktor anda untuk memahami arahan bagi anda.

Diagnosis dan Rawatan

Bagaimana mentafsir keputusan ujian?

Pada kanak-kanak yang sedikit besar atau orang dewasa, nilai normal Bilirubin terus (konjugat) adalah antara 0 ke 0.3 miligram per deciliter (mg/dL). Nilai normal bagi jumlah total Bilirubin (terus dan tidak terus) adalah di antara 0.3 ke 1.9 mg/dL.

Pada bayi baru lahir, nilai Bilirubin yang tinggi adalah normal disebabkan stress ketika kelahiran. Nilai normal Bilirubing bagi bayi bar lahir ialah dibawah 5 mg/dL, tetapi sehingga 60% bayi baru lahir mempunyai Jaundice dan tahap Bilirubin melebihi 5 mg/dL.

Nilai-nilai ini berkemugkinan sedikit berbeza bergantung kepada makmal yang berbeza dan biasa untuk lelaki dewasa.

Nilai normal bagi wanita dan kanak-kanak juga mungkin sedikit berbeza, bergantung kepada jenis makanan yang diambil, ubat-batan atau senaman berat.

Pastikan anda memberitahu doktor tentang sebarang makanan atau ubat-ubatan yang anda ambil atau tahap aktiviti anda bagi doktor menganalisa keputusan ujian dengan lebih tepat.

Nilai tinggi Bilirubin dalam darah pula mungkin berpunca daripada:

Sedikit jangkitan, seperti pundi hempedu yang dijangkiti atau cholecystitis.

Penyait keturunan seperti sindrom Gilbert, keadaan yang menyebabkan gangguan pada hati sewaktu memproses bilirubin. Walaupun jaundis mungkin berlaku bagi sesetengah individu dengan sindrom gilbert, keadaan ini adalah tidak berbahaya.

Penyakit yang
menyebabkan kerosakan hati
, seperti hepatitis, cirrhosis atau mononucleosis.

Penyakit yang menyebabkan salur hempedu tersumbat, seperti batu karang atau kanser pancreas.

Kemusnahan sel darah merah yang pantas, seperti dari
penyakit sel sabit
 atau tindak balas alergi daripada darah yang diterima ketika pemindahan darah (digelar reaksi transfusi)

Ubat-ubatan yang mungkin meningkatkan tahap bilirubin. Ini termasuklah pelbagai jenis antibiotik, beberapa jenis pil perancang, diazepam (Valium), flurazepam, indomethacin (indocin), dan phenytoin (Dilantin).

Kesimpulan

Kami berharap, anda dapat mengetahui dengan lebih lanjut apa itu bilirubin dan ujian bilirubin setelah membaca artikel ini.

Jika anda mempunyai persoalan mengenai ujian yang anda lakukan, pastikan anda bertanya doktor untuk meleraikan kerunsingan anda.